
FOREWORD 


The three books.... Vaiphei Pan Pdkvul Telkhawm-Bu 2, 
Pawl Sdwm, (Class X), Vaiphei Pau Suikhdwm Hi Tiu-Bu 2,Pawl 
Sdwm (Class X) and Vaiphei Pau Matddn &Thuphuak (Vaiphei 
Grammar&Composition) -(classes IX & X) prescribed as textbooks 
of Vaiphei Language (First Language) of one hundred marks for Class 
X are developed under the Communicative approach of learning 
language. Next to text books of Manipuri, the Present series is the first 
prepared under the new approach. It is hoped that students shall have 
sufficient skill to communicate through learning the Vaiphei Language. 

Inspite of all short comings, I am thankful to the Vaiphei 
Literature Society for making all the necessary arrangement to bring 
out the books within the stipulated time. 



(L.RAJMOHAN SINGH) 

Secretary, 

Board of Secondary Education, 
Manipur 

THUMAPUI 


1998 ah kipat class IX leh X ah mat ding Manipuri curriculum hih 
a masa ah kipat a kisang danglam them khat a um hi. Sekul naupang 
zillai in ama leh ama’n a kihiatna, thiamna ding a kingaitua lo leh hil leh 
gen bep ah a hi thei pua’i tina ziak ah kisiam Manipuri curriculum a 
hi’i. Zia dungzui ah etsinna dan ah le a kisang danglam hung um in a. 
Zia curriculum dungzui ah a nuai a lekha pathum a kikawi hi. 

- Manipuri Sahitya Leichil 

Zia hi’n thimthu, simthaw la leh limthaw phat dan pia’n a. 

- Manipuri Khannasi Neinasi. 

Zia hi’n hiatna ding ah sim, ziak leh thaw thiamna susang in a. 

- Anoba Manipuri Grammar. 

Curriculum hi’n a tup chuh sekul naupangte’n sekulpu tawh ngaitua 
leh gen khawm chuh leh a pawl ah kisiam ah ngaitua leh gen khawm di 
ti a hi’i. Thusim pakhat, simthawla sim ah a phatna hiat daw, a sung ah 
a thu chia dan hiat thei dawtnate dawnhu thei tite bep a hi pua’i, a 
kidawi chuh. Thil tung leh thubuai tuak khakte nepnawi tak ah ziak 
daw thei, lungthim ah hung pawt, ngaitua dan kichian tak ah gen daw 
thei ti natiang a hi’i, a kidawi chuh. Taksan a um hi, zia chuh Manipuri 
curriculum panpina ah sekul naupangte lung suphul in ti’n, ngaithak leh 
hiat nawpna tha sutho diak ding a hi’i. 

Hun lut tak ah ziaktute’n kichukhawm ah kikumtua ah simlai zosia 
siam leh bawl daw a hi’i. Lekhabu masa panite ziaktute- Shri 
Leimapokpam Damodar Singh, Shii Nongthambam Kunjamohan Singh, 
Shri Raj Kumar Swaranjit Singh, leh Shri Loremba Kamakhya Kumar 
Singh te chung ah kipak thu ka gen hi. Shri Guru Mayum Tomba Sharma, 
Shri (Dr.) Khaidem Samungo singh, Shri Moirangthem Inao Singh, Shri 
Heigrumayum Shym sundar Singh, Shri Aribam Kumar Sharma in 
lekhabute sukdawna/siamdawna ei sukbutin piak ziaku in a chungu in 
bat tampi a kinei hi. 

“Anoba Manipuri Grammar” hih Shri Wangkheimayum Tomchou 




Singh zik a hi’i. Azik lai ah hi’n workshop dan bangzat a h’em tarn tak 
ah ngaitua leh genkhawm a lah hi. Ngaitua leh genkhawm lai ah 
Grammar thiam bangzat a h’em a lah pangu hi. Zia workshopte ah hih 
a ziaktu le ama taksa ngei pang ah, a ziksate a siam pha’n, a bawl 
pha’n, a suthak hi. Workshop ah pang zilsaktute leh a ziktu a chung in 
kipak thu ka gen hi. 

Lekhabu kisamte ah kipat sekul naupangte’n la phatchuampiu 
chu’n, a zikte chung in kipakthu genu in. La lungu a suak lo maithei, a 
ting lo bangzat a h’em um maithei in a. Ziate chuh keiu ei ngaw maiu 
in. Ei hun hilu in, kipak tak ah a lah pawm ing kau, suk kit tak leh siam 
thak ding a lah ngaitua ing kau. 


Imphal 

Date : 12 th January, 1998 


Shri Salam Nabachandra Singh 
Secretary 



THUTAWMCHA 


Pau pakhat a buting tak leh pau leh ziakkiti hih a text-book sim leh 
dawtna, dawnhuna, examna ah piak ah ziak mai a hi ziang pua’i. Pau 
chuh a mun leh a hun zil ah dik tak ah mat thiam a mammaw hi. Meitei 
pau hih meitei zosia pianpi pau hi lehle sekul naupangte’n pau hih dan 
pangai ah a kimat ah a ting lo bangzat a h’em a um hi ti le hia’n kigen 
val pua’n a. Zia hih thudik a hi’i. Pau pakhat sim leh hil kiti hih na 
bailam a hi pua’i. Zia’h ngun tak ah chipchial tak ah nasep leh mawpuakna 
a pawimaw hi. 

English pau kihilna ah khuavel pumpi ah kisang danglamna a um 
hi. Bawl dan thak ah hih hi dan thupi pakhat chuh text book ah um leh 
um lo, thu ah class room a sekul chapangte amau leh amau gen khawm 
sak hih a hi’i. Bawl dan masa dungzui ah sekul naupangte’n bang zat a 
kilaklut zou em ti chuh a lah kilimsak zaw lo laisia sekulpu’n ama’n a 
theitawp tiang a hil chuh kingansia mai a hi’i. Sekul naupangte pau tam 
a lah pawimaw sak puau hi. Dan thak dungzui ah hil zillaite chuh a 
pawl a pawl ah kihen zak ah a thupi kipia chungchang ah holim khawmna 
nei sak ti hih a pawimaw pen a hi’i. Pau zil dan thak hi’n pau chuh zil 
ah ti lo, thiamna zil ah sekul naupangte’n ha pan ah pan ah, zia ah chu’n 
amau leh amau kitaksanna hung pung ah chu’n sekul hindan sung ah a 
lungthimu hun zosia ah mit leh bil pil sak ti a hi’i. 

Pau zildan thak hih phatchuamna haw tupna nei ah Manipur 
Secondary Board in le text book hih a zik thak pawl kua leh pawl 
sawm naupang zosia-a ding ah pha’n a ti ah a thupukna ah kipat lekhabu 
hih kizik a hi’i. Zia bawldan thak duingzui ah pawl kua leh pawl sawm 
lekhabu chuh pathurn gel sim ding a hi’n ziate chuh:- 

1. Manipuri Khannasi Neinasi; 

2. Manipuri SahityaLeichil; 

3. Anoba Manipuri Grammar a hiu hi. 

Lekhabu pakhat “Manipuri Khannasi Neinasi” thiltup chuh tulai 
khuavel ah ei haw, mihingte tawh kizawpna det tak nei, ei hawn bailam 
tak ah i tel daw ziang thei lote teldawk ah Meitei pau ah kigen hawm 




sak a hi'i. Zia lekhabu ah um thusim leh simthaw la kitite hih Sahitya 
ah a mugil ah pang, haksa pha chuam bik a hi pua’i. Thusim leh simthaw 
late hih hinkhua ah kizawppina nei thute ah matchak dan zilsakna ah 
bep ti lo, zia chungchang ah sekul naupangte lungthim lutsak ti hih a 
hi’i. Zia lekhabu hin zillaite meitei pau dik tak ah matchak sak thiam 
sak bep hi lo ah tulai khuavel ah khuasakna tawh kizawpna neina ding 
dan tarn tak ah le pilvanna lam ah le masawnna thupi tak um in a ti 
kinepna lian tak a um hi. 

Lekhabu panina “Manipur Sahitya Leichil” thil tup chuh lekha 
hi’n mihing ah hung um thatnawpna lul tak chuh pia in, lul tak mi 
lungsiatna sang tak nei mite umdan sung gil tiang ah nei khangthak 
siam daw kawm ah amau chuh pau hih phatak ah matdan thiam sak 
ding ti a hi’i. 

Pau zikna ah tupna sang tak tun di di ngaituana ah lekhabu hi’n 
eiu, sekul naupangte kiang ah, a hi lo thei lo panpina hi’n a ti i taksangu 
a hi’i. Hun chawm cha sung kiziak hin ka hun siam dawu lekhabute ah 
hin a dik lo tampi um ngei in a ti chuh ka gingchau hi. Sekulpu leh 
numei leh pawsal sekul naupangte’n lekhate hih chipchial tak ah gen 
khawm ah mangcha ah lekhate hin ma a sawnna ding thu hilna mantam 
zosia keiu hi za um tak ah a lah pawm ing kau. 


Imphal 

Date : 12 th January, 1998 

BUNG 1 

KA MO THINGTANG Ml 
(CHINGGIIMOU) 


A lettu: Liankhawthang R.K. (Rajnikcmt) Elangbom 

R.K. (Rajnikant) Elangbom (1934) : Keisamthong 
Elangbom Leikai, Imphal ah a piang hi. Melhiat kham la phuaktu leh 
tuanthu ziak mi a hi'i. A lekhabu suate lak ah taklat theite chuh “Marup 
ani (upnias), “Chengna tamza,” “Yumgi mo,” “Kalenthagi leipaklei,” 
(tuanthu neucha) tite. “kalentha gi leipaklei” ah Bharat sahitiya 
Academy kipakman piak a lah hi. College zilsaktu a lah hi'n, tu'n a 
sepna a chawlsan ta'i. 

Thumapui 

1. Bang hun a h’ em khat ah kua a h' em khat in nam chuam 

nungak mo ah nei, mi la mu khaku leh la hiat khaku um ta'n a. 
Zia hun tak chu leh upate'n, amau chuh kipak tak ah a lah pawm 
lut a umu’n, a hi’n lah, bang ti a h'em khat ah a nawl le a umu hi. 
Kinawl hih nangu in pha la sau em? Nangu insung ah kua a h'em 
khat in zat chuam dang nungak khat hun kipui ta leh kipak tak in 
la pawmlut diamu, a hi loleh, la nawl diamu? 


IO 

Tu'nzia gual tawh bang thil tung chanchin chawmcha pakhat 
simhitiu. 

“Ama thil bawl hih chuh, eiu hih bang suak hen ei ti a h'em? 
Ibohal vang a ngawl sam e. I invengte ei mutawmna di thil bawl a 
hi aw. Thil kidang a hi chuh —?” Zia hih ti’n Chaobi'n a khuttum 
ah a chalpang a kichup in, a sun/thum ta'i. 

Amau sakhua ah kulmut ma ma ziang, Gopal chuh mit san 
keikui in, a hung kiko zak ah “Zia vai ah kap in kiko vel ki'n. 
Nang tawh bang in la hin, la cha chuh bang phatna di a he'm. 
Kichia ta’h, nang le thingtang ah hang um ta'h. Mo la nei ta chuh 
la’m, tupa le la nei ta chuh la'm, zia vai ah hung kap in kiko vel ta 
ki'n. 

“A pa chuh bang gen ah kinei la hi ta’h. “Ke'n la cha hih thingtang 
mi hang suak ta'n, zi leh cha hang kihawl ta'n, ti ah ka thakdaw 
vang a hi sam pua khah la'm. Zawn leh kik huk ding ah zilsaktu 
dingahalahchiaa’i ve'i.Apa'n bawn, ‘ka cha hih bang a h’em 
khatin a susiai kha tawl diam’ , ti'nlaetsuikhapuangalah. 
Mala chawi (khichang sim) ah pathian bia ka hi, la ti'n, insung 
khawsak dan bawn la dawndai ta pua'h. A siatna a um leh lah 
kei bep lei ngaw'h. Ama hih kei bep cha a hi ah a h’em? 

“Kizana bei hial ah pau la hi ta chuh - Ka gen hi a hi ziang hi, tuni 
ah kipat la cha, Ibohal thu leh a chanchin la gen khak kit ni ni ah 
kipat, zia in ah hih um thei ta lo di la hi'i. A hi loleh, kei hih 
Radhakund ah ka chia zaw em khat. Nang le kingaitua pha’n, 
pathian ngaisak keima hih, ka cha natiang in zia gual thil a bawl 
ziang tak hih, mi ei mu taphawt ka ma ah a kun zing lai ah, ka 
sakhua ei zuipi lo ama chuh ‘ka cha a hi,’ ti nalai di ka h’em? 
Ama, ka cha a hi ta pua’ i aw! ” 

Chaobi’nkap kawm in, “Ka cha changkhat, hin sun, ahi’n- 
-. Ke’n chuh pampai thei puan’ng ka”, ti’n thukkhuk ah a lut san 
ta’ i. Chun, a law ngaina hia lo gual in a kap dawk ah, ‘ ‘Ka bawipu, 
Ibohal. Akidang talua’i aw la thil bawl hih-.” ti’n a sun hi. 

Gopal chapa, Ibohal hih Ukhrul ah Zilsaktu ah a panna hih 
kum nga lam a hi ta’i. Ama'n umchan leh mel pha, Tangkhun nungak 
pakhat a kichenpi ah, chapa le pakhat a nei ta'i. A nu leh a pa’n 
chapa changkhat ah a neiu, a duat ma ma ziangu Ibohal in„Tangkhun 
nungak a kichenpi ziak in, a nu leh pa kinepna a thawn ta’i. Zia ban 
ah chun a pa, Gopal hin thil dang bangma a ngaitua pua’i. Apathian 
biak leh ho bep chuh ama buaipi a hi'i. Mit phet kal khatcha le a khi 
aw chuh a suttha pua'i. A sumkul chuh palthen ah chia ziang thei a hi 
pua'i. Achalki'h, pak vel vul ah lian tak ah kinu, chandawn (suangmuat 
kang) chuh i et leh tang gual khawp ah kilangtak a kimu'i.Ahi'n lah, 
ama khivui ah hin, thiampu chuam chuamte thuhil le a um hi. Bawng 
a hung lut leh a kiko in, vachawng in bu a nek leh a naw dawk in, 
naupang husa a um leh a hankhum ah, mi a hung taphawt a ko in, a 
kiholimpi sek hi. A mala(khi aw) ah kidawl lo min a um pua'i. Khawvel 
ah thil um zosia hih pathian mel pu a hi'n, Thil zosia hih pathian hona 
thil a hi ti a bang hi. Ama mala'n a dawl lo a um pua'i. Ama hindan 
chuam viau dang khat le a um hi. Athiang leh a thianglo akhen tin ten 
hi. Ni khat ah a tawm pen ah sawm vei a kisil sek hi. A zun leh ek 
thakna thu in le a thiang leh a buak a khendan in, veilam leh changlam 
gual ah akhendan hi. Athiang leh thiang lo khendan, mala ah chia, tite 
hih ama nikhua matdan a hi'i. Zia gual inkuan ah ama chapa, Ibohal in 
Tangkhun nungak a kichenpi hih bang gual bep ah thil kikumkal a hi 
ta'm? 

Hun chawmkhat zaw in lekhathawt khat a hung tung hi. Ibohal 
in a hun thawt a hi’i:- “He nu! Nau dawn di um lo in, ka buai ma mau 
hi. Hung vak in.” Zia thu hih a hiat in Chaobi chuh gen thei lo khawp 
in a kipak ta'i. Tupa dawi um tak ama maang ah thakhat ah hung 
chawm lut ah, “He pi, he pi, ti ah hun ko um ziang gual in a gel thut 
ta'h. Atupa mu nuam in a ngawl tha ziang ta'i. Amo hih thingtang mi, 
a hi’n a umna hih le mun gamla tak a hi ti hih le a hiamil ta’i. Zia thu 
chuh a hiat phat phat in a veng ah a gual leh paite kiang ah a tai vel ah, 
hi ti'n a va holim hi. “ Ka chapa, Ibohal kiang ah chia di ka hi ta'i. 




IG 

Nau dawn di hung in ei ti ve'i. Ka tupa chuh a pi a pu di le kuama um 
lo ah a lah kap kap ziang ta' n a. Chia ing ka, ka tupa kiang ah,”ti’n. 



Chaobi'n, bu leh me pha tak in a huan ah, Gopal chuh a nek 
sak hi. Chaobi'n me a thuk kawm in a gen ah, “Nausen chuh bang a 
lah ti na diam ka hia pua'i”. Gopal in, an kambem pum in,” Kua 
nausen a h’em, la gen chuh,” a ti'n. Zia lai tak chuh hun lemchang ah 
la'n, Chaobi chun, “ Papi le, la sia val deu hi aw, la tu leh la cha a hiu 
in, mi cha kiluak kawm le hilo hi na puau em?”ati’i. 

Gopal in, “ Chaobi! La gen chuh Ibohal thu a h’em” a tia’. 

“ Ibohal thu a hi lo leh kua-a hi d'a h’em? La tupa chuh a 
phamama i, aching mama'i atiuveu Ahi'nlah,pilehpuneilogual 
ah, a dawn di um lo ah a um ziang chuh ka ngaitua leh nuam ka sa 
pua'i,” ti,n Chaobi’n a gen ah. 

Gopal in Chaobi chuh a en kel kul ah, thip bek in a um hi. 
Chun awlcha'n hiti’n a hun gen ah, “ “Chaobi! Ka dam sung ah, hi 
thei ngai lo ding, manglam gual thil thu a hung tun ah hih, nang in la thu 
thu’h ei kai la gua maw? Ka sakhua tawh kilebul, ka pu ,ka pate 
khang ah kipat le kibawl ngai lo, be leh phungte gawtmun lutna ding 
thil hih ke'n bang gen di ka hi ta'm. Nang in zia thu hih hun pan dawk 
kit ta ki'n, nang tawh thu mawk gen gen le hin, tek nung ah thil pha hi 
tapua’n a. Zia thu hih kei kiang ah hun pan dawk kit taki’haw.” 

Chaobi - Apapi'n, sakhuabep la gen ah. La cha changkhat 
a hi'i. Tu hepina hih le sakhua ah pang lo hial a h’em? 

Gopal - Tu leh chaka lungsiat hi ti ah, mipi'n a zaknawp lo thil chuh 
ke'n bangti’n zanuam diak ding ka h'em? Kc'n ka chalpang ah ka 
nu pak,(chandawn) hih ka mawk nu nu a hi pua'i. Eima sakhua i 
kizui ding a hi'i. 

Chaobi - Min ei dem lo na ding in a suk thianthona bawl le hin a hi 
ziangchulah. 

Gopal - Puran phet daw(sakhua dan puakdaw) la thiam na e leh. Ka 
gen hih a hi ziang hih.Kei vang ut het lo di ka hi aw Ibohal kiang ah la 
chia ah, la hung kit leh, ka kiang ah hung lut kit taki'n. La lungsiat, 
la cha kiang ah hang um den ta'n. 

Chaobi - Ka chia leh chia’ng ka, um ing ka, ka ti leh um ing ka, papi 
kiang ah hih ka um sawt zak ta hi la'm, papi' n a pha'i, la ti chuh bawl 
mai in. Kua'n le, a thiang leh a buak khendan inkuan ah tu leh cha 
tiang ah a thiang leh buak a khendan ah a he'm leh.Bahmonte mo 
haw khule lah Meitei chanu ngen a hiu ah,a chateu Bahmon in a pang 
thei tho ua. 

Chuti'n, phun mul mul in, a pawt dawk ta'i. 

Hun chawmkhat nung in Chaobi chuh Ukhrul a tung ta' i. Ama 
lunggel buak leh kidak um khawvel chuh zia mun ah chun bangma a 
mu ta pua'i. Zia gam leilung pha tak, eng jeng zung thingtang gam, a 
mo mel pha tak maisua a mu in, van dum thiang ah, tha lik val lawng 
lawng gual in a mu ta'i. A tun phat phat in, a tupa chuh a pai ah nui 
hiau in a tupa chuh a en ngawi ngawi hi. “ Ka tupa hih ka lungsiat na 
e, Ibohal le a pua hi la’m.” Thumvei a gen zaw in nausen chuh a 
puante a hawk daw piak ah, a ti/taksa zosia a zut piak ah, a pum in a 
vel hi. Chun a monu kiang in, “Nang bang la ti na'm? Dam na maw? 
Matak ah kha hung di ti ka hi ta ka dam lo ziak ah hung ziang thei lo 
ka hi.Bangma lungkham ki'n, kei ka um na'i.” Zia hih a gen zaw in, a 
mo leh a tupa chuh a thamuan hi. 

Ukhrul ah a monu nu leh pa,leh suapite chuh a sungnuu kimupi 
ding in a hung tau hi. Amau in thingtang bal, thing, thei thuk, haipuam, 
naga tite a hun chawiu in, phaizang talpinu chuh kipakna thil a hung 
piau hi. Amonu min chuh Shanti, kiti a hi'i.Shanti pa chun a talpinuu 
kiang ah chun, “ Suapinu, keiu vang thingtang mi ka hiu hi. Nangu in 
vang ka chanu hih ei laklut piak in lau ti ka gingcha pua’i, ka 
suapinute'n la lungsiat diu a hi mai hi. 

Chaobi Bangti'n kinusia mai jen ding a h'em? Dawi um tak tu zia 
gual hih kinei ta'h. I tu kihiatmaw sak ding kuama a um pua'i. “ Zia a 
gen zaw in, “ Lungsia lo la hiu em ka tupa hih.” Zia gen in, a tuhpa 
chuh amau haw a hun etsak hi. Amau haw tawh kipak tak ah kitung 
khawm in sawt tak a holim tau hi. 

Tangkhulchanu, Shanti chuhnumei melphaahi'i,Melkidang, 
duang ting, mi ngo, ngaikai tak ahi'i. 

Ama Matric pass a hi ta'i. A talpinu'n en zui zui in, “Shanti khawlai ei 
len san ki’n. La talpinu hih le la piana nu gual in ei ngai in. La chit leh 
la lung nem takluat ziak ah hin, incheng zo in la ti ka hun gingla hial hi.” 

Shanti'n, zainem tak ah, nui in a gen ah, “He nu ! Ke'n ka 
nute chawndan ka hia nai pua ve'i. Ka talpupa chuh a sakhua mi ma 
ma ziang hi ti ka lah hia'i.” 

Chaobi'n, nui kawm in, “La talpupa' n a chandon (suangmuat 
kang) kinu mu lechin, mak sa ma ma di la'i vc' i. La talpupa chuh 
sakhua mi a kiti na hen, a chuam deu khat a hi'i.” 

Shanti - Ka nu leh pate'n thil pha di ei hilu in. Phai lam ah le khatvei 
bekeipuiahaw.. 

Chaobi - ‘ ‘Ka mo in chia hi ti la ti hun hun leh chia di paw'm. Lungkham 
himhimki'n.” 

Chuti' n a talpichanu in a kiholim lim tau hi. 

Gopal chuh a chang ah a hung um sawt ta'h. A thip talua ta'n, a ban 
ah i et leh mawmgang ngen a kimu ziang ta'i. Sakhua mite a ding ah 
mun thip kihawl sek a hi'i. Ahi'n lah, zia gual mun thip chuh ama a 
ding ah c hi mchak um tak a suak ta'i. Mala khichang chuh bangti a 

h’em tak leh kin tak ah a sim in, a chang leh chanchum tak in a sim hi. 
A chang leh khichang chuh a kisinawt in a sim thei lo ziak ah a haisan 
sek hi. Chawmcha kal le thip bek ah a kitung pei pua'n, a vak vel vel 
hi. Chawmcha a kichut leh le thakhat in a ding dawk phut sek hi. A 
muk a phun mul mul sek in, ‘ ‘Chaobi umchan hih chuh, bang tung a hi 
ta em?” Lungna tak ah Chaobi a hankhum chuh ama buaipi pen a 
hung hi ta'i. 

Tha khat hial a kikhen phatu hi" n, Gopal chu'n ni khat chuh 
tiangkhut pakhat a chawi in, Ukhrul bus kingakna mun ah a hung hi. 
A lungthim ah a gel chuh, “Ka mu phat phat leh kihia na ve'n ti, Zia 
tiangkhut ah hih zep ing ka,” ti hih a hi’i.. 

Gopal chuh Ukhrul a tun phat in Chaobi chu'n, kipak tak in, 
“Eh, Pa pi le la hung tung ta maw,” a ti'n, Gopal in, “Pa pi le la hung 
tung ta maw, ei ti ngam nalai mawh, tuni’ h nang kihia na ve ’ n la ti,”a tia’. 

ChaobPn a ngaisak bek pua'n, a monu Shanti kiang ah, 
“Bawinu hung in, la pa (talpupa) chibai hung buk in, la pa le a hung 
ta'i,”atia’. 

Shanti in a chalpang chuh chandon pha tak ah a nu pak in, a 
chalki melpha tak ah chuh ‘sindur ’ neucha a kinu’n, ankampak en 
dial ah a luchang a khu in, a hung pawt in, Gopal chuh a hung chibai 
hi. Shanti suamai hawi tak a mu phat in, Gopal in mak a sa ma ma 
ta' i. A lung a gel ah, zia gual ah mel pha ka mo hih ke' n nawl mai ding 
ka h’em? Lekhathu' n a gen hi: A hawi taphawt sakhua a hi'n, thei ga 
thum taphawt pathian hinna tui a hi' i. Chawmcha khat a kigel zaw in 
a hun dawng ah, “Zia hih kua a h’em?” 

Chaobi'n. “La mo, Shanti a hi'i”. 

“Ibohallah?” 

“Papi a hung hi ti a hia'n, a kiselgu a hi'i.” 

“Bang ziak ah kiselgu?” 

(Shanti a en in) “Bawinu, lapawsal hih mibanglo a hi aw. Nang genthei 
di la hi'i. Nang chuh la dam na maw. 

Zialaitak ah hi'n Chaobi’n thu dang ahun jep lut ah, “Shanti 
hih, a pa ! Matric pass a hi' i. zilsaktu le a hi'i. Nausen hih en teh, 
lungsia lo la h’em?” 

Gopal in nausen chuh pha tak in a en in, “Pa ngawlpa cha hih 
a nui nalai set hi aw,” a ti'n; nausen chuh a pai ta'i. 

3. Chanchin chawmcha sung ah thil um, akizawm dan susia'n 
a nuai ah a kiziak hi. Nang in zia hih a thu kizawm dan sudik in lah, a 
nuai ah mun awng kipiakna ah hin a kizawn ding dan dung zui in ziak in. 

(1) . Ibohallekhathawtahunghi. 

(2) . Chaobi'n a khuttum ah a chalki a chum in a thum ta’i. 

(3) . Gopal le Ukhrul a tung ta' i. 

(4) . Chaobrn Ukhrul chiaingka a ti'n. 

(5) . Shanti'n a sungpa chibai a buk hi. 

(6) . Gopal in Chaobi kiang ah Ukhrul ah chia thei pua' n la, a ti' i. 

(7) . Gopal in nausen chuh a pa' i ta' i. 

(8) . Hun chawmkhat nung in Chaobi chuh Ukhrul a tung ta'i. 

(9) . Gopal khut ah tiangkhut a kiakthak lam hiat man a hi pua'i. 

(10) . Monu suapite chuh a talpinu kimupi ding in a hung tau hi. 

4. Achapa'n Tangkhul nungak akichenpi leh Gopal in a zada hi. Zia 
hin Gopal umdan leh nungchang chungchang ah bang taklat a nei 
em? 

5. A chapa in Tangkhul nungak a kichenpi phal lo maleh nawl daw 
ka nuam pua'i a ti’n. Zia ah hin nu khat lungthim bang gual 
gendaw a nei em? 

6. Ibohal lekhathawt a mu ah a nu bang ziak ah kipak a h’em? 

7. Chaobi chuh Ukhrul a tun nung ah a ngaituana masa kha tawh a 
kibat Iona bang zat a mu em? Ama'n Ukhrul ah a tuak masakte 
chawmcha'n gen in. 

8. Shanti in bang gual ah a talpinu lungthim a su-awi em? 

9. Ukhrul ah Chaobi a chia nung ah Gopal chuh a in ah sawt tak a 
um zaw Iona ziak bang a h’ em? 

10. Gopal chuh bang lungthim pu' h Ukhrul ah chia a h’ em? Ama' n 
bawl ing ka a ti chuh Ukhrul a tun phat ah a bawl ta pua'i. Zia 
chuh bang ziak a h'em? 

11. Bang a ti leh Gopal in Ukhrul mi chuh a mo ding ah lungawi a hi 
ta em? Bang lekha thu in a lungthim thembi a h’ em? 

12. “Ahawitaphawtsakhuaahi'n”Ziatakah ‘hawi’kitihihapawlam 
melphata a hi loleh, umchan, nungchang hawina a he'm? Shanti 
in bang gual um chan pha ah a talpupa lungthim kisan sak zo a hi 

em? 

13. A nuai ah thute hi'nkua bang gual um chan - nungchang a taklangu 
em? Ziak in. 

(a) . Ama ‘Mala’ (khivui)ahkidawllominaumpua'i. 

(b) . I tupa chuh a pi leh pu kunma a um lo ziak ah mawk ka ka 

ta'na. 

(c) . He nu ! Ke'n ka nute (nangu) chawdan ka hia nai pua'i. 

(d) . Bawinu,lapawsalhihmiangloahi. 

14. Ibohal in Shanti akichenpi ah apa'n a awi pua'i, a hi'n lah, a 
vainung ah a phal kit hi. Zia hih a ziaktu hin bang zilsak nawp a 
nei em? 

15. Ukhrul ah nang la chia kha ta’m? Tangkhulte lung thiang tak ah a 
chawndan pha tak chanchin themkhat a kigen hi,.ziate ti lo la 
hiat a um leh a chawm lam in ziak in. 




ELISA PAKHAT TUINA 
(ELISA AM AGI MAH AO) 


A lettu: Liankhawthang Nongthombam kunjamohan singh 

Nongthombam Kunjamohon singh (1937-) :Assam 
Cachar District Palarband ah apiang in, zia ban ah Uripok Jambem 
Leikai, Imphal ah a um hi. Hiatkham Manipuri tuanthu zik ah minei a 
hi" i. Khualzinnachanchinle aziakhi. Manipuri ahkisua“Meirik” kiti 
chanchin, thasin ah kisua Sampadhan(Suatu) a bawl in, Manipuri ah 
tuanthu chawm zik a pandawk hi. A lekhabu suate lak ah “ Elisa 
AmagiMahao” ah hin Bharat Sahitya Academy chawihawinaa 
mu'i, ” ThawanmichakAmana Kenkhiba” (Tuanthu chawm); “Sovietki 
Leibakta” (Khualzin chanchin), Bosanta Mameigi Kokil (Chanchin 
chawm), tite gen thei a hi. College Teacher, Principal, Board of 
Secondary Education, Manipur, chuleh, Council of Higher Secondary 
Education, Manipur Secretary tite ah a lah sepna’h kipat akichawl ta'i. 

Thumapui: 

1. La thil dawi khat la mu ah la lungthim ah bang lunggel a hung pawt 
diam? Zia thil chuh a lo thei lo khat ziak ah mi dang kiang ah piak 
daw di hi ta leh, la lungthim ah bang bang lunggel a hung pawt 
diam? 

2. Thil gun takpakhat i nei lai ah a luldan i hiadawkpua’h; a hi’n 
lah, i nei lo kit phat leh zia thil chuh a luldan i hia dawk bep sek hi 
ti hih la awi em? Dik la sak leh la sak lo gen in lah, la ngaidan gen in. 

3. Tu' n tuanthu chawm hih sim hi tiu. 

Van ah aksite a de lek leku hi. A chang chang leh pakhat 
khat, pani ni ah kia le a umu hi. Tui luang (Barak) lui luan git ngai tak 
chun nakhang a thawn hi. 

Mi dang kuama a hung kumtha nai pua'i. Pachante bep a hiu 
hi. Acha'n kuang zapna a chawi in, a pa' n len a siam pha’i. Achapa 
lam a vak et leh kuang zapna chawi pum/ ah ipmu vuang vuang chuh 
a mu ta'i.- “Ka teh, Mani! Nisa suak di hi ta’h, vuang na lai la maw! 
La mit chuh malcha nu piak ing ka tin um in lah! Tui ah la mai chuh 
phiat thiang ziang ta ve'h”. 

Kuang zapna chuh kuang sung ah kawi in, a pa sawlna gual 
gual in Mani’n a mai a vaphiat ta’i. Chuti chun, a dialchen mawng in 
a mai a thiak ah, a kuang zapna a la kit ta’ i. 

A chapa umchan chuh a mu leh a lungsia uai khat hi’n ah, a lo 
kuanna puanak sia ta sakhau sung ah pat beri zang khat leh getko a 
hun la dawk ah- hi aw, hi aw! Beri le zang khat a umhi, pan in lah 
khatvei nivei la chep zaw phat leh ei hun pia kit ah, a tia’h. 

Mani’n getko chang ni,chang thum a get tiang ah le mei a 
kuan thei lo phat in, “Tuili lai in ka sep lut ziang ta dia aw,” ti’n a phun 
chulchulhi. 

Zia phat chun a pa'n, “khawi em,ke’n vak get ing ka, thulai 
getko hih a pang lang khat bep ah a lo a bekua, sum mu thei theina di 
bep ah a bawlu a hi hi la’m,” ti‘n a nai phei ah, ama’n a get ta’i. 

Mani’n beri khatvei a hip lai in Sadhu pakhat kiko git a vak 
hia ta’i- “Bom Bholanath! Jei Sheba Shantu”- (Sheba Shantu gal zo 
tahen!). 

Sadhupa(Kawl pathian awi pa) le a tho ta’i. Khua le vak vak 
ta’n ah. Chuleh, mi dang le hung ta’n au. Langgor Baba(Pangal pathian 
awi pa) tuili lam zuan in a pachanu’n kuang a tawlu hi. Zia mun chuh 

mi tam takte lut ngai Iona mun a hi. Nga tamna mun a hi deu hi. Tui a 
hung liat deu deu vang leh zawngdul(sanga ne gan hing chi khat) a 
phul nasa thei sek hi. A chang chang leh awle lian tak tak hih a hung 
dawk zawt zawt sek hi. Ning kum ah khan le awle khat meithal in a 
kaplumu’i. 

A dawmlenu chuh bang a h’ em khat in a hun baw khak gual 
ah a hiat ziak in apa’n a len a khai dawk ah, himaleh, bangma a awk 
pua’i. Len kiang in sanga neu chi khen khat amau pachan tawt bawlna 
ah mang gual in a hung kipek lek leku’i 

Zia tuili han ah chuh len khatvei nivei a khaiua, a mat lo phatu 
in akitawl sukkit tau hi. 

Zia hun ah hin midangte kuang le pah panga vel a hung kitawl 
tau hi. Khua le a vak thiang ta’i. 

Chawm khat zaw in, Naoremte kuang kaimun kiang in 
vangphatna a va tuak tau hi. Alenu’n Elisha sanga vam piak puak 
ziang, lian leh hawi tak khat hih a hung awk ah, a kipek puak phul 
phul ziang ta’i. Apachanu’n a maiu a hung tai dawk ta’i. Mani hih 
naupang a hi ziak in ki-im zo lo in, “A hawi na maizen e, tui 
ten in ah e maw, pa!” “Gen lo lo genki’h, i gen ngai pua’i,” ti’n a pa’n 
a vau ah, kuang kaimun ah kuang dang a hung lut be a um dia’m? ti’n 
a khawdak lum let leh Naoremte patek, amau en en ziang chuh a vak 
mu’i. Naoremte patek chun, “Mani pa, Mani pa!” ti‘n a hun ko hi. 

Mi ko git hia na sa sa’n, a kihiat lo sakhi. Zia mipa hih tawh 
a ka vangu a kituak pua’i. Sanga hih chawk gua ah ei ko a hi,” a tia’. 
Mi piak zat bawn ei pia ngam lo di. Ka hausa’i ti ah huangphalna nei 
lo. Sekimuza ti in ti’nkum zakhat a lut sak di hiatsa. 

Ako ko ziang phat in huai lo thei a hi ta pua’i. Ama’n le, 
“Huai, bang a h’em? Pa,” a vak tia’. 

Naorem patek chun, “Bang zat la man awm? Kei khat ei 
chawk saku. Pakistan ah kipat sanga a hung ta pua’h, ka lei hih 
thingkung liak a bang ziang ta’i. Ka taksa hih le a gawng ziang ta’i.” 

Mani pa’n ama kihiat kham bep in, “Lamlian ah va-ak ek 
nasan enla ah luak ziang nang, la lei in thingkung bep a liak ma lo ah,” 
a ti zaw in Naorem patek hiat phak ding in, “Ka man puau e, zia bep 
hih a hi,.’’ti’n a gen hi. 

“A hi leh zia chuh ei chawk saku.” 

“Zia bep hih ka matu a hi’n,tuni hih chuh a lem theilo hi mai 
heh,”- Naorem patek in le a hi theilo di a hiat phat in a thip ta’i. 

“Khawilam teksia khat kituak kha a hi ta’m, kivangpha lo di 
a hi ta hih,”ti ah a pa phun git chuh 

a hiat phat in, a chapa chu’n le hih ti hin a hun ti ta’i, “Ke’n le ka 
muda a tawh bang a um pua’i, khatvei ni’ h khah le a chapa, Tomal in 
ei hun vua a hi chula’m e, ke’n le ” 

Naupang thugen chuh a kichai man pua’h. Rahim-ud-dinte 
pachan len ah sanga awk a mu in, a pa chuh hih ti’n a phun kit ah, “ 
En teu, mi a chuh, a vak khaithaku leh man pai ziang a hiu hi” 

Rahim-ud-din in sanga chuh a khum zaw in, “He u, Chaoba, 
bangzat la man tau em,” ti”n a hung kiko hi. 

“Pakhat bep a hi e,... “ 

“Hi lehle, la thaman la mu ta chulah .Zani’n ke’n pathum ka 
man hi, Cheng lili’hkazuak hi.” 

“Zuak le’n (le hen) chuh , sum themkhat mu ing ka - Hi 
lehle, zuak pua’ng ka. Ka chanu, Sanarei chuh a tha a hung tarn deu 
ta’i. Khatvei bek an nek sak ing ka. Gendaw ding le zachat a um hi 

Ka zawk zawkna lam in, Elisa tuidan le ka hiamil ziang ta’i. Tu chung 
ah hih vang chuh kime mai heh. 

Pachante chuh in a hung tunu in nisa’n sumkul a khaw ta’i.. 

Achanu a lian zawnu, Tampha,n a awm piak thingpi san, 
kelzutuikang tawh kihel chuh hulliap ah kichut pum ah a dawn lai in, 
Konsamte Kanhai in kelkawt bul ah kipat a hun ko in,” Chaoba, 
aw,Chauba! Elisha pakhat a man hi a tiu ah, a dik em ?” 

Kanaihai aw git a hiat phat in, Chaoba chuh a pum ah a 
kithinlam hiat man a hi pua hi. Ama’n Kanhai sum cheng ni leh seki a 
bat a hun geldawk phut hi. 

A pa’n a dawnhu ma’n, a chapa, mi milawlpa, Mukta chu’n 
a dawnhu ah, “I a lianpi tak pakhat bep a man hi,” ti’n. 

Chapang thugen chuh Kanhai in a hia dia’m, a hia man pua 
dia’m, hiat a hi pua’i. Chaoba’n a chapa chuh a vau thip pai ah , 
“Het, a zuauthei na e, zia chapang hih! La bang kitinlana a h’em? 
‘ ‘Zia phat ah chu’ n kawt bul lam ah kipat a hun dawnhu ah, ‘ ‘Pakhatcha 
le ka man pua’i, he u. Kua gen a h’em ?” Awleh, awleh, la mat lo leh 
bang law di ah’em“- ti’n Kanahai akilekikta’i. 

Mukta chuh, a kihelpi a gualpa,Tomcho kiang in a holim ah 
, “ Keiu in dan leh Elisha me di ka’i veu. Zia tiapi’h lian, luipi’h kiman 
.Nangu in la me kha tau em? A khut ah a sanga liatdan a etsak hi. 

A unu , Tampha a hung pawt ah, a pa dumbel a pia’h a gen 
ah, “He pa, tu’h huan kawm ding anchang a um lo ei (a’i) ve’i, bang 
tidi?” 

Chaoba’n zia thu chuh a hiat in, a chanu chuh hawi tak in a 
en hi. A dumbel chep tha a suak ta pua’i.Zia hun lai tak ah chu’n 
,khawi lam ah hung kipan a h’em,a uichal teku a mul le kawl diak 
duak ta khat hih a sumkul lai lung taku in vuang kawng kawng in a 
hung vak hi.Uichal a mu leh Chaoba lung nat hung puang sia zak chun 
a tawngkham(thing chutna) a la’h,a se lam hiat man a hi pua’i. Mawna 
nei lo a hi ziak khat hi’n a, a sep kha pua’i.Uichal chuh vuang kawng 
kawng in kelkawt lam in a tai mang ta’i. 

Chaoba le , a dumbel a kichawi in , lungna tak in, insung 
ah a lut ta’i. Kum zawnpi ah damlo, Tampha nu chuh a hung khatlaw 
hun tawh a kituak hi. “Tu galpi hung pawt khaht ampha nu hin hia 
pha lo la hi maw, la chanu’n an chang thak di aum puai a ti chuh la hia 
em?Bang law di la he’m?” 

Mei mit ding kisa ta chuh a hung al thak kit ta hi. “ Ih, ka 
hiazotapua’i,keimangenahlahbangmakazo sengtapua’h.. Athi 
di la hi leh le thi dawk ziang ta’n,mi la chawbuai zing sang in.” 

Hang zawm dia(ding ah) a kisak lai tak ah, in pualam ah mi 
khat in a hun ko kit hi. Kua a he’m ei ko ti’ n Chaoba chuh pualam ah 
a pawt ta’i. 

Thaninjao a hi phat in, Chaoba chuh a melput a hung chuam 
hut ziang hi.A dawng ah, “Bang thu a hi ta’h?” 



“Ka nau,Thaballei khah a hung ah, anme bawl piak di ka 
guat leh sanga ka pua’ h,nang chun Elisha khat a man hi ei tiu ah,hung 
ziang ka hi.” Thaninjao in a ti’a. 

“Pakhat bep a hi,ka mat hung en ta’h, insung ah,” a 
tia’,Chaoba’n Thaninjao chuh insung ah apui lut ta’i. 

“ Bangzat man di a he’m?” Thaninjao in a dawng hi. 

“Cheng li hi leh ka ti ahi’i. Tuiluang Elisha hih a tui diak hi.” 

“ Ekhai! Cheng thumleh makhai hung pia’ng ka,” ti’n a 
sanga khaidaw tawh a thua hi. 

“ Paisa chuh tu hih lei piak ziang ngai in a,anchang chawkna 
diahi. ” 

“I, hi heh, hi heh, a sum in la’ng ka,anchang in la’ng ka, la ti leh a hi 
thei gel gel hi,”ti’n Thaninjao chuh inmai ah apawt ta’i.Inmai a tun lai 
tak chuh Mukta’n a vak mu’h,a pa a ko ah, hi ti hin a ti ta’i “He pa,i 
sangau khah ama’n akilakta’i.” 

“ A thawn ah ka kilak ei puai, paisa hung pia di ka hi’ i,”ti’ n 
anusiata’i. 

Naupangpa chuh a pau kit ta pua’i.Sanga kichawi mang 
chuh a en zui pek ta’i. 

4. Van ah aksite a de lek leku hi. A chang leh pakhat, pani kiatha 
aumhi. 

Van chuh bang tawh tekhin a hi em ? 

Van ah bang bang a kibatpi um ah kitekhin a hi em? 

5. “A chapa umchan a et leh a lungsia uai ah hi’n a 
A chapa bang a ti um ah a h’em? 

6. “Bawm, Bholanath ! Joy Siba, Shantu!” 

Bholanath, Siba leh Santu kitite hih bang pathian minte a hiu 
em? 

7. Lawnggor baba tuili ah chuh mi tarn zawte a chia ngai Iona ziak 
bang ahe’m? 

8. “A pachanu in a maiu a hung tai hi” 

Zia thu hin pachante lungthim di bang a sulang em ? 

9. “AhawinaelTuitenina, mawpa!” 

Elisha hih a matu ah naupang hih zia gual lawm ah a kipak hih 
bang ziak a hi em ? 

Naupang hi’n nisin ah Elisha a lah me zing hi ta leh zia gual ah hh 
a kipak diam ? 

10. “Gen lo lo gen ki’h, i gen ngai pua’i,”.” 

Zia thu hih a pa’n bang nagaidan nei ah a gen a he’m ? 

Zia hih a pa humhaina a taklang em?Tunung ah hung tung ding 
thil tawh zia hin kizawpna a nei em? A nei leh gen chian in. 

11. Chaoba’ n Naorem patek chuh bang gual in a ngaih em ? 

12. “Khatchalekamanpuau, heu! 

Kua’n a gen a he’m ? 

Ama’n Kanhai kiang ah bang ding ah zuau a gen a he’m ? 

13. Mukta in Elisa a me ah a kipak di dan gualte kiang ah bang gual 
in a etsak em? 

14. “Ziathu chuh ahiatin achanu aen ahadumbeldunaabeilam 
hiat man a hi pua’i,”. 

‘Thu’ kiti hih kuabang thu a h’em? Zia thu a hiat phat ah Chaoba’n 
a dumbel duna a hiatmil ziang hih bang ziak a hi em? 

15. Chutna ah uichal a se hih tawh Chaoba lunggel kizawpna a um 
em ? A ziaktu hin zia hun ah uichal chungchang a hun pansak hih 
a kituak leh kituak lo suiu in. 

16. Thaninj ao a mu ah Chaoba umchan a pangai a hung kilekit ziak 
bang a h’em? 

17. Thaninjao in sanga chuh kua a me sak nawp ziak ah a chawk a 
h’em ? Zia hihle zia chanchin thupi hi’n kizawpna a nei em ?Mi 
pah hi’n pawl kikhenu in gen khawm in, ziaku in. 

18. “Naupang chun bangma a gen be ta pua’i. Sansa kichawi chuh 
ngun tak ah en zui in a um ta’i” 

Naupang chn bangma a gen belap Iona ziak bang a h’em ? 
Sanga kichawi ngun tak ah en zui ah a um ziak bang a h’ em ? 

19. ‘ ‘Elisha pakhat tuina ‘ ‘ti a tuanthu ah hin eltawna thil a um em? 

20. Chaoba inkuan a ding ah Elisha tuidan bang gual a hi em gen 


in.a 




LIANDOTE UNAU 


T.P. Gensiamlal Vaiphei 


[T.P Gensiamlal Vaiphei (Tv.Siamlal) hih Lamphel, Imphal 
ah 1975 ah a piang hi. Ama hih Vaiphei Literature ah hin lunglut ma 
ma a hi. “Liandote Unau” hih mun chuam chuam a pat ah tuanthu a 
hung lakkhawm a hia’, tuanthu kibang lo, khat leh khat gen kibang lo 
maleh, zia haw zosia chu hung kigawm in tulai khangthakte phatchuam 
thei ding tak ah a hung siam daw a hi.] 

Thumapui 

1. A pa’ n a thi san, a nu’ n a zam san nauchaga ah genthei tak hinkhua 
mangtute haw ’n bang bang haksatna a tuak seku em ? 

2. Haksatna a tuak laiu’n, kinepna bei in, a mu sunu chun zu leh sa 
ah kivakte haw khu thiam la chan em ? La chan pua em ? 

3. Upate’n “Sialchal chaga leh nauchaga a kile kit hi” a ti seku in, 
nang in bang ngaidan la nei em? 

4. Tun hin zia gual ah haksatna tuak ‘Liandote unau’ tuanthu sim hi tiu. 

Liandote unau hih a pa’ n a thi san a hia’. A nu tawh meithai ah um 
a hiu hi. Liando chuh sawn thei a hi ta’n, a naupa, Thanghau vang 
neucha a hi nalai in, sawn thei hi nai lo a hi. 

Ni khat chuh a nu’n Liando tawh a naupa, Thanghau 
chuh tui khai ding in a sawl ta’h, a hiat lou’n a nu’n Thanghau tuithei 
chuh a taw a vi van piak hi.Tui a thal phatu’n a naupa tuithei chuh a 
dim thei ta pua’h. Tichun, tui thal ah a um zing laiu’n, a khawteu in, 
“Liando la nu i gal mite kiang lam ah pawsal nei ding in a zam ta’iti 
in thum vei lam hial a hung gen piaku’i. Liando chun ni vei a hung gen 
tiangu’n, “Ka tui thalu a dim thei nai pua’i,” ti’n a lah dawnhu hi. A 
hi’n lah thum vei lam a hung gen phatu’n a tui theiu nusia’n a unauu’n 
a nu a del tau hi. 

A nau, Thanghau chuh sawm kawm kawm in a nu a hung 
delu in, a nu mual a tun leh amaute ni unau chuh dam a tungu ah. A nu 
dam a tun leh amaute ni mual a tungu hi. Chun lui khat a lah um in, a 
nu chuh a gal kai ta’n, Liandote unau vang chuh tui a hat ziak in a nau, 
Thanghau tawh a hi ziak in a lui chu a pal ngam ta pua’ i. A nu chu gal 
ah a mu phatu in, Liando in “Henu ei ngak in !” a tia’. A nu chun “La 
nau nusia’n lang, nang hung ziang in!”, ti in a dawnhu ah. Zia chuh a 
nu’n a hung gen phet ah chun, Liando in, “ Nang sang in ka nau ka 
ngai zaw’i,” ti’n a lah dawnhu hi. 

Tichun, a hung kile kit tau ah, Liandote unau chuh a hung kile 
lamua’ a pute mimphual a tun phatu’n, chawl talua kisa gel in, a 
kichawlua’. Zia mun ah chun giak ding in a kisa tau hi. Zia chuh a 
nu’n gal ah a lah mu’h. Anu chun a chate dawn lo in a chia zel ah. Gal 
mite a hung tuak kha ta’h, amau chun amanu chuh a tha guat phatu’n, 
Liando nu chun, “Kei numei lei tha sangu in, ka nung ah Liandote 
unau a pute mim-phual a giak va that zaw leu chin, pawsal lubawk 
nei di la hiu,” ti in a lah dawnhu ah. 

Zia hun lai ah chun, Liandote unau mim-phual a gil kial tak ah 
umte chun mim chang khat a muu ah. Zia mim chang chuh Liando in 
a la’h, a kim ah phel sua in a nau tawh a kihawm tau hi. Ti ah a um laiu 
chun gal mite’n phual chuh a hung halua’. Ahi’n lah, Liandote unau 
chuh meikhu lak in a kigel mang tau hi. 

In lam a tun kitu’ n, genthei tak in a khawsau ah, Liando in mi 
ak po a hawng ah, mi sailum po a hual hpiak ah, mi bu pho a hawn 

piak sek hi. Tichun Liando in vang nek ding a kilaw thei sek ah, a 
naupa’n vang a kilaw thei nai pua’h. Na a sep piaknate’n Liando an 
a nek sak sekua’, Thanghau vang a nek sak nuam ngai puau ah, zia 
ziak ah chun, Liando in an a nek tak leh, mi hiat lo kal in a naupa chuh 
tuang nuai in a naupa a um sak sek ah, tuang vang kal in a naupa nek 
ding a khiak thak piak sek hi. 

A unauua’ bu lo bawl ding lunggel a hung nei tau ah. Sailum 
chang mi buhum tawh mi bupang ah a va hual khawm sekua’. Mi 
chawlmun ah pansa sek in, mi lo vat chawl ah, chawlmun ah a hung 
phatu leh, a chempawngteu mat piak in lo chuh a vat seku’i. A lo 
chuh a hung hal zaw phatu in, a sailum changu chuh guaphel ah thing 
bul tin ah a pek keku in, a bu chang khah hung kithe zak in a hung 
kekta’i. 

Ni khat chuh gam ah a chia nau ah, a hung kile kit lamu hin, 
thingluang dan khat hi a hung lawn ua’. A gallam a tun phatu chun, 
Thanghau in “ He u, I thing luang lawnna chun mit a nei hi” a tia’. 
Liando in “Bangti’n thing luang in mit nei thei ding a h’em,” ti’n a 
dawnhu ah, a hi’n lah a naupa chun a vak et chianpi leh gulpi a hi 
chuh a hia dawk tau hi.. Zia phat ah chun a khawteu pui in a va that 
tau hi. Akhaw mite chuh a sa a kihawmu ah, Liandote unau chuh 
kuama’n a saphe lai a pia nuam puau ah, a dawi lou, a ekbu chuh a 
piau ah. Liando chuh da ta lua’ n a kap ah. A naupa chun a ekbu chuh 
a khawi leh a gi leng leng khat a lah hi ta’ h. A nau chun Liando kiang in 

“Ka u, ka u, Liando, kap ki’n, kap ki’n 

A gi leng leng ka hia’i, A gi leng leng ka hia’i”. 
ti’n a u, Liando chuh a thamuan hi. 

A ekbu chuh zawn in lui ah at zak guatu leh Thantha in, ‘ ‘Liando, 
Liando thang diak ah, a thang ah li li a pha zaw ’ i! ” ti in thum vei tak a 
hung gen ah. Amau- Unau chuh le thum vei tak a kichawnu in. A gil 
chuh a hung sua phatu’n, dakpite, khivalte tarn tak a muu hi. Zia haw 
chuh in ah a pua tungu in. a sel thei dan danu in, tapkho nuai po in a 
selgu tau hi. 

Liando in Thanghau chuh a in kiangu ah meithainu kiang in 
khi khau ding a va dawt sak sek hi. Meithainu chun khi khau a va 
dawt mun phatu ah, “Bangzat lawm lawm, khi chuh la neiu a he’m?” 
ti kawm in piak tawh thua in, ama’n le Liandote in ah a guk ah chia in 
a va engu ta’ i. Liandote khawsak dan chuh meithainu chun Siachawng, 
a khawhausapa chanu kiang in a guk in a va gen ta’i. 

Liando chun sial a hung vak ah. A khawteu sial buk ah a 
kawi ah. Akhawteu in “Liando, la sial chuh hiat theina ding pen bang 
a h’em?” ti in eng hona le hi kawm in a dawtu leh, ama chun hiti hin a 
dawnhu ah, “Ka sial zosia chuh a ha chunglam nei lo a hiu hi”, ti in a 
dawnhu ah. Akhawteu chun el tawl tak in, “Keiu sial haw vang a ha 
a chung leh a nuai a kim sip sep a hiu hi,” a lah ti piak tau ah. Liando 
chuh a nuisanu ah, Liando sial nei zat chuh sim hitiu, ti in sial ha chung 
nei lo phawt chuh a teldawu leh, khawsung ah sial buk ah um, sial 
zosia chuh ha chung lam neilo ngen a hi phat in, a khaw mite’ n bangma 
gen thei lo in sial zosia chuh Liando a chan law ta’i. 

Liando in a dak haw a khen gi sek ah. A khaw mite’n a va et 
phatua leh ama chun um hawm a lah keen sek ah. Amau kiang ah 
chun “Dak ka nei pua’i, ka naupa ka thepna a hi”, ti in a hung enthate 
kiang in a lah gen sek hi. A hi’ n lah a khaw hausapa chanu, Siachawng 
chun khat vei chuh a guk in a va entha mawng mawng ta’h, zia chun 
ama chun Liando nei leh go haw chuh a va mu chian chet ta’i. 

Ni khat chuh a lawm kuannau in khaw hausapa chun 
“Nungak haw’n buchun pua lo ding, tangval haw’n apuak diu, zia 
chuh nungak haw chun a dawi dawi kiangu ah chuh a va nek dingu ti 
in, vai a hung hawm ta’h. Sun an nek phat ah chun, Hausapu chanu, 
Siachawng chun Liando hausat a et guk ziak in, Liando-bu chuh a va 
ne ta’h. Hausapu leh Hausapi chun lungna tak in “Liandote unau a 
zawn zawnu tawh bang a tia’ la va nekpi a h’em,” ti’n lungna tak in a 
gen ua. Chuleh a eng eng in a hung hi ti gen tau ah. “Man leh mual a 
hung piak taku leh, a man leh a mual a hung puakteu chuh, I huan 
sungu dawi pua’n ti’n, I ting banteu chuh khi ei hung piak hawu chun 

luai tan ta di pawm!” ti in. Liando leh Siachawng chuh a hung kicheng 
tau ah. Liando in a zi man leh mual a piak phat in Hausapu leh Hausapi 
enghona gual ngei khan a pia dawk thei hi. 

Liando chuh a hung hau ma ma ta’h. Bu a hung at ta’h. Zia ni 
ah hin Liando in eng hona la ha hun sa ta’h. 

“Thei ah sen ah, ka mel lei mau (Ka neu lai in ka mel la mu 
nuampuaua) 

Thai Chawng siang ah bu zu lo ngen aw (Ka zi Siachong 
kiang in bu leh zu dawnu’n) 

Bu lei piak busi lei piak 

Sa lei piak ah, a gu bawk lei piak 

Sagu bawk chuh ka du lo-e 

Tam tarn nem nem pia ve-aw Thai Chong aw-e (A tarn tarn a 
nem nem a hawi hawi pian ka zi, Siachawng) 

Thai Chawng zuang tho, Niang zu lup aw (Thaichong hung tho in lang 
zu hung lupin) 

I sumtual la len lua kawlva bang lam e” 

(I sum kul ah lawi leh i paite kawlva bang in a lamu’i) 

Liando nu chu a chate entha ding in a hung ah. Thanghau 
tawh lampi’h a kituakua’, a chapa chuh hia talo in, “Hepu, Liandote 
in khawi tak a h’em,” ti in a lah dawng hi. Thanghau chun,“Zia sialpi 
keng hi a lah zui le chin, a inu tung ziang ding la hi,” ti’n a lah dawnhu 
ah. Liando in thupi leh hawi tak a kisa chuh a mu phat in, a nu chuh a 
lut ngam ta pua’h. Liando suakte chun a mu phatu in, “Pu Liando, 
hung en tia kua h’em khat a hung hi”, a tiu ah. Liando chun a nu chu 
a hia ngal in, “Ka nu a hi, hung pui lutu in” a tia’. Liando nu chuh 
chawmkhat Liandote in ah chun a um ah, a nu chia di phat in, “Henu 
la chia phat leh mual la tun phat leh hung kinunghei ki’h aw,” ti’n 
Liando in a nu chu a vaithak ta’. A nu chun gal a tun phat ah, a kinung 
hei leh Liando sum leh dak leh puandum, puanthe kipho a vak mu’h. 

Zia haw chuh a mu phat in a nu chun a gal thil ah, Liandote unau, zia 
bang bang ah hau ziang ti’n, lungngai tak in a um ah. Akhadang ah a 
thik tiangkhut ah kido in a um ah, Liandote unau a taisan chu kisik ma 
ma a um lai in; a tiangkhut chun a khadang a sun turn kha ta’i. Akisun 
lum tawp a hi’ i. A nu thi phat ah chun, Thantha in Liando kiang in, ‘ ‘La 
nu a thi tai”, ti in a va hil ah. Liando chun, “Ka nu tu chuh pawt ah 
bang ti thi di a h’em,” ti’n a lah dawnhu ah. Ahi’n lah a hung gen mun 
phat in, Liando in le a va entha’h, a hi leh a nu chuh a thi sa’n a va mu 
ta’ i. Anu luang damsa chuh hung pua’ n, a in ah a bupang sung in a vui ta’ i. 

Ni khat chuh Liando in a zi, Siachawng tawh khual ah a chiau 
leh, a hung kile kit lamu in Ngunlui a palu leh Ngunlui chuh a lian ta 
lua’n, a zi a thasuakkha ta’i. Ngunlui chun a zi chu a tawk ta’i. Liando 
chuh thasia talua’n, la a phuak ah, a la phuak chuh: 

‘ ‘Ka chia lam a pal siu seu ta (Ka chia lam ua ngun tui ka pal ua) 
Ka hung lam in Nguntui a lian e 

Ngun tui chung ah chawnban ah kai ( Nguntui chung ah 
Siachawng a ban ah ka kai) 

Ka thai Chawng chuh a pam lua hi e.( Ka zi Siachawng chuh 
apammaitalua’i) 

***(A la ah hin pang lo maleh Siachawng ah ban ah a kai chuh thasuak 
in Ngunlui in a taw a hi’i.) 

zia zaw ah chun vangsiatna a ban a ban in a tuaku ah, a unauu in a 
hung genthei kit ma ma 

au hi. Genthei hinkhua mang in, a thi tiangu' n vangphatna' n a zui ta 
pua'i. 

Thumal Hilchetna : 

Mimphual : Mimalavawkzawnanungumun. 

Dam : Tangbul khat leh tangbul khat kangkal 

mun. 

Mual : Tang 

PawsalLubawk : Pawsalluchang 

Thantha 
Lawm Kuan 

Ngun 

Kawlva 

Huang 

Luang damsa 


: Vachaminkhatahi’i. 

: Nungak leh tangval a hawn hawn ah lo 
nasemkhawm. 

: Luiminkhatahi. 

: vachaminkhatahi. 

: Umnamunsung 
: Mithi luang 


5. A dik leh a dik lo hung khen in. 


i) Thanghau chuh tanglak sawl lum let thei hi ta a hi, a nu zam 

ahkha’n. 


ii) Liando tuithei chuh a nu’ n a vi van piak hi. 

iii) A giakna mimphual ah galte a hungu’n, Liandote unau 
vangmeikhu lia in a zamang tau. 

iv) Gulpi mu khah Thanghau a hi’ i. 

v) Liando sialtekhan ha chung a nei suaku’i. 

vi) Siachawng chuh Ngun tui in a tawk mang hi. 

6. Ahung kidawng hi dawnbutna a chawm thei pen in pia’n. 

l Liandote unau chuh a nu’n bangti’n lungthim bawl in a taisan 

ah’em? 

ii Liando in bangti ’ n a nu chuh a del zel a hi em ? 

iii. A nu khah Liando in a del lai in, a nu’n Liando bang ti’n a 
dawnhu em? Liando khan a nu ti gual in a bawl em ? 

iv. Liando nu khan a galte, a hung that gawte kiang in bang a lah 
gen em ? 

v. Liando in a nau Thanghau tawh gil kial tak ah a umua khan 
bang a muu em? Bang a law em? 

vL Liando in bangti’ n nek ding a hawl sek em? Chuleh a naupa 
bangti’n a nek ding a pia sek em ? 

vii. Liandote unau in bang ziak ah mi chawl mun khel khel ah lo a 
vatuah’em? 

viii. Bang vacha in Liandote unau khah mi mu phak lo ding ah Gulpi 
ekbu kha a sua sak a hi em? 

ix. Gulpi ekbu ah khan bang bang a muu em ? Khawi tak in a 
selguu em ? 

x. Liando khan a sial khah bang gual in teptena a khawte kiang ah 
khan a pia em ? 

xi. Kua kua’ n Liandote unau hausatna chuh a hia chian masau em? 

xii. Hausapu leh hausapi’n Liandote unau chu bang gual in a eng 
hou em? Liando in a eng honau gual in a zi man a pia em ? 

xiii. Liando in bu a aih ah khan la khat a sa’h, a la kha hun ziak in. 

xiv. Liando in, a nu amau unau hung entha ah hung kha a chia ding 
kuan ah khan bang a lah vaithak em? 

xv. Liando nu khah a bangti thi em? B ang vacha in Liando kha a nu 
thi a va hiat sak em ? 

xvi. Liando leh a zi, Siachawng bangti’ h kikhen a hiu em ? 

7. A hung kidawng hi dawnhuna pia’ n. 

i) Liandote unau in a nu a del laiu’n bang bang ti’n a umu em ? 

ii) Liando in a nu kiang in “Nang sang in ka nau ka ngai zaw’i”, ti in 
a lah dawnhu ah. A tuanthu ah pat hin, Liando in a nau a ngai 
ma ma’i; ti suklat theina ding haw khah hun ziak in. 

iii) Liandote hung khawsak daw dan hawi deu in hun ziak in. 

iv) Liando leh Siachawng bang gual ah hung kicheng thei a hiu em ? 
Bang gual ah hung kikhen kit a hiu em ? Hawi tak in hun ziak in. 

vi) Liandote tuanthu ah pat hin zil daw ding bang bang a um em? A 
ban ban in hun ziak tha’ n. 





BUNG- 2 

Gam Vacha Changtat 
(LAMGICHEKLAAMANA) 


A lettu : T.P. Gensiamlal Vaiphei Kliwairakpam Chaoba Singh 

[Khwairakpam Chaoba Singh (1825-1950) : Uripok 
Sawrbawn Thinngel, Imphal ah a piang hi. Manipur Grammar thak 
ah suan um tak poet leh Manipuri lekha suitu laka khat a la hi; Ama’n 
a lah ziak lekha haw lak ah hiat thei ding haw chu : “Thaina gi 
leirang(Poem)”; “Labalgalta {ItihashikUpanyas(Nidanglaituanthu)}”; 
“Phidam”, “Wakhal”, “Wakhalgilchel {Wareng Nibhanda(Hilchetna 
neia para khat kiziak)}, haw hi a hi. Manipur Parishad Sahitya 
Parishadin SahitaRatnaUpakhiapia’i.] 

Thubul patna : 

1. Nang in a chang ah leng vacha, a chang ah ta sa leh nga mukha 
ta’nla. 

Ama chun a chiana ding lampi mansua ta leh, a chiana ding lam 
hiat lo ziak in, a dik lo lampi ah chun a lo thei lo in a chia zel diam? 
A hi lo leh lampi dik a hawl ah a chia zaw diam ? 

2. Mihiamte leh zu leh vate zosia hi’n, ama ama a hinkhua a ding ah 
lam zawtna kek lo ah a chia zel thei hi bang ziak a h’em? Zia hih 
i mu lou a h’em; a hi lo leh i hiat lou a h’em; ei mapuitu khat in ei 
mau lampi haw chiat ding chulehi bawl ding chiatu’n,eimapuitu’n 
ei pui a hi; ti hih la awi em, a hi loleh la awi pua em, mi thum thum 
in kigawm in hun gel khawmuu in lah, la thupuknau chuh hun ziaku 
in lah,chun a etsakna le ziaku in. 

B. Tuhin ‘Gam Vacha Changtat’ chungchang ah a ziaktu khat in a 
ziksimhitiu. 

Sakawl hat tak in tawl in Nisa chuh, sun ah hung sa in 

Tumlam tang a zuan zel hi. 

Langkawn pan ah lo kai in Tudal pan ah lo kai in 

Na chuh a kisem chai hi. 

Tuifawn kinawk hiau hiau hin Hui vawt in a hun mut hiau hiau in 
Lungthim taksa a nawm hi. 

Khawvak bei masang deu in Khawthim masang deu ah hin 

Ganchate kite phat hin. 

Gam vacha changtat khat chun A ham, awgit ngai tak chun 

Kihei in a lah lam hi. 

Inmai tual lai vel ah chun Tulsi kena kiang vel ah chun 

A chanchin a lah um hi. 

Gen chim theilo gualpa aw Chawmkhat bek ei ngak in aw 

Umna nei lo hui gual hi. 

Kua thugen a h’em ngai pum in Kua nung a h’em la zui zel ding 
Tung in lah la pianna gam. 

Kei thu hil la lo hial ah chuh Gam vacha changtat khat chuh 

A leng ta’i mu phak lo in 

Nitum ah khawthim hun ah hin Giakna zalkhun chung ah hin 

Giakna ding a hun en vel hi. 

Ipmut phang hun lai tak ah hin Zan lai mumang hun tak ah hin 

Zia hun vel lai tak ah hin 

Chung sawlthapi nuai zawn ah hin Van hung en hun lai tak hin 
Zan ding ah lamnu vak hin, 

Gam vacha chuh a lah dawn in Lungsiat tak in lam tua in 

Vacha umna ding a pia hi. 

Gam vacha changtat khat chu’n Thing chung khat chung ah a chu’n 
A umzia a hung gen hi. 

Masang gual in a hawi in A masang gual in chu in 

Mite ngawl tak in a hing! 

Pathian siam gam khawvel ah hin Thil la bawl zosiau ah hin 

Kua h’em ma hung pui zing zel ding? 

Zing leh le hung zel ding ka hi in Tuni gual in hung ding in 

Pa lungthim gen zel ding ka hi’i. 

4. Anuai ah hung kidawng haw hih dawnhutnapia’n 

(a) A gual masa pali ah Phuaktu’ n a gen thil umdan hih la pau in 
hunziakdawkin. 

(aw) A Phuaktu hin gam vacha changtat a ding ah hin bang ziak 
ah a lungkhampi a hi em ? 

(b) A ziaktu hin a thu hil khah vacha kha’ n a la em, a la pua em 
? Bangti’n akihia thei em’ hung hil chian in. 

(ch) Nitum ah khawthim hun ah kha’ n a ziaktu a lah umdan khah 
hunziakin. 

(4) Vacha umna ding chuh khawi tak ah bang gual in a hung 
kimu em ? 

(5) Vacha chu’n a hun gen haw khah bang a h’em ? 

5. Zia tak poem ah hin pau upa kimang khenkhat a um a, zia haw 
chuh tulai in a kimang bek bek pua’h, zia haw chuh tel dawk in 
la, tulai ah zia gual pau, a thasang ah kimang haw chuh hun ziak 
dawk in. 

Pau upa kimang haw 

Tulaiin athasangahimatu 




6. A ziaktu hin a hung gen vacha hi, vacha mai mai khat tuanthu a hi 
em, a hi lo leh zu leh va zosia a ding ah a hung gen a hi em.? 
Nangmau nangmau kigawm khawm in hun gel khawmuu in lah, la 
thupuknau hun ziaku’n. 

7. “Pathian siam gam khawvel ah hin Thil la bawl zosiau ah hin 

Kua hem ma hung pui zing zel ding?” 

Zia poem ah a thulaigil chuh, zia a chung ah dawtna dawnhuna ah 
a umhi ti in la gel em? Nangmau nangmau kigawmu’n lang, gel 
khawm in, la thupuknau hun ziaku in. 

8. La gual dawi tak khat in nang kiang in, bawl ding sak ding hia thei 
ta lo in, lungthuai in ka um hi ti in lekhathawt in a hung ziak ta’i ti la 
hen. Zia dawnhu ding dan chun Pathian ah kinga ding in leh a 
lungthuai Iona ding lekhathawt chuh la gualpa a ding in khat hun 
ziak in. 

Nikhua/Nimit. 

Kagual dawitak. 


Keima la gual dawitak 














LASUAK HIH LEI PIATA’I HEPINATHIANG 

(NANAIDA PINARE MAKTRABATHOUJAL) 


A lettu: Liangkhawthang Hawaibam Nabadip Chandra Singh 

Havai Nabadip chandra Singh (1897-1946): Uripok Haubam 
Devan veng ah a piang hi. Manipuri Sahitya thak ah tepte kham la 
phuaktute lak ah pakhat a hi’i. Lekha kisuante lak ah , “Nabadip 
Chandragi khawm zinba Seireng”, “Tonu Laizinglembi Kabya”, 
“Megnath tuba kabya” (Micheal Madhusudan Dutta a “Megnath Bag 
Kabya” gi anubat) gen tak a hi’i. Manipuri Sahitya Parisad in 
Kabiratna upadhi apia’i. Zilsaktu hih ama hinkhua sepna a hi’i .Udyok 
khantona ding, zillaite’n thugen thiamna guanggalna bangzat a he’m a 
pawdawkhi. 

Thumapui: 

1. Mihingte leh khawvel zosia Lalpa Pathian, Ama chuh eiu mihingte’ n 
bang mit ah i mu ding dawlu a h’em ? Anuai ah kipiate ban ah la 
thei lai chan zik belap in. 

(1) Pathian zanapiak ding ahi’i. 





pAkvtjl telkhAwm 



31 


2. Tu’n Pathian sam ahkiphuak,’Thusam’ lapakhat simhi tiu 

La suak hih la pia ta’i hepina chuai lo 
Lungsiat thiampa malzawlna nak ka Pathian 

Lei malzawlna chitna leh thiamna chungnung 
Mu pua’ng ka, mu pua’ng ka, khawi mun dang ah le 
La suak hih la pia ta’h hepina chuai lo 

Lungsiat thiampa malzawlna nak ka Pathian 
La suak hih la kawi ta’i nawpsakna phei chung ah 
Gentheina limtha in a suk khak Iona mun ah chun! 

Gimna tuipi chung ah mutthak in ka um kit ah 

Zia ah hin chuh ka galkai zaw ding ka kinem ta pua’i! 

La suak hih la pia ta’ i hepina chuai lo 
Lungsiat thiampa malzawlna nak ka Pathian 
La suak hinna buakkai la siam hawi piak ta’i 
Gim gentheina meikhuk ah chun a vel vel in; 

Ka hia ta’i pa Pathian la suak hih la lungsiat 
Ei siam in la lungdam tawkna di tiang in 

La suak hih la pia ta’ i hepina chuai lo 
Lungsiatna thiampa, malzawlna nak ka Pathian. 

3. Phuaktu’n a mu lungsiatna chuh bang gual lungsiatna a h’em? 

4. Phuaktu’n a mu lungsiatna hih bang ziak ah mun dang ah kimu 
pua’na, ati ahiem? 

5. Pathian in mi kiang ah thiamna a pia em? A piak leh bang gual a 
pia em ? 

6. Phuaktu’n nawpsakna a muna chungchang gual khat gual ni to 
ziak in. 

7. Nawpsakna nung ah bang bang atuakkhaem? 

8. Phuaktu’n ‘Gimna tuipi chung ah’ kiak lut chuh Pathian lungsiatna 
ziak a hi, bang a ti’h a ti a hi em ? 

9. Phuaktu’n gentheina a vel a vel ah a tuak bang ziak a h’em ? 
Ama’n zia ziak ah chuh Pathian a awimaw kha em? 

10. Phuaktu’n Pathian kiang ah, “Lalpa ka hia ta’i” a ti hih ama’n 
bang a hia dawk ta a h’em ? 

11. Phuakta’ n ama chuh Pathian hih bang gual ah kisiam sak a nuam 
em? 





HENU LA HINACHUH 

(EMA NANGGI MAHOUSA) 


A lettu: T.P.Gensiamlal Vaiphei Shija Gurumayum Nilbir Sharma 


Shija Gurumayum Nilbir Sharma (1927- ) Brahmapur 
Bhagavat Leikai, Imphal ah a piang hi. Minthang tak Poet khat, Tuanthu 
chawm ziaktu Sanskrit leh Hindi hotu khat a lah hi. Ahung ziak lekha 
haw lak ah a minthang deute chuh, “Sandhiyagi Eshei (Poem),” “Ithak 
Ipom” (Poem; Zia a zikna chung ah hin Yamini Sundar Guha Sana 
Medal, Manipuri Sahitya Parishad in a pia’i)”. “Khongjom 
Tirtha(tuanthu)” Basanti Charong” (Tuanthu chawm), “Tatkhraba 
Punshi Leipun (Tuanthu chawm)” zia haw hih a hi. Anunung pen ah a 
lah ziak hin Manipur State Kala Academy leh Bharat Sahitya Academy 
ah pat lawman a lah mu’i. Ozapu a lah hi. Tuhin Sanskrit pau khantona 
ding ah pan la khat a hi. 

Thubulpatna 

A. Gam khat hung khantona ding ah hin a nuai ah kipiate hin mihiam 
hina ah bang bang a pawimaw em? Mi li li kigawm in tel dawku 
in lang hung ziakdawku’n. 

a) A gam mite thudikna 
aw) Mi zosia nasep hat 

b) Ei-a ding ah a pha’i, i ti gual ah i gam a ding ah le apha’i ti 
ding. 

ch) Mi zosia a ding ah hotu ginum. 

d) Khantona ti hih chuh ginumna a ngai in, a thil bawl daw a 
tam a ngai hi. Gam hausate’n panpina a piak ziak ah hi ding 
a hi. Ei haw bawl ding chuh bang ma a um pua’ i ti lunggel. 

e) Ei-a ding sang ah i gam leh i nam ngainat zawkna. 

AW. Nangma nangmau la gam leh nam khantona ah pawimaw ding, 
a dang dang a pawimaw neukhat tawh, nangu kiho khawmu’ n 
lang, la hung puak dawteu chuh a chung ah kiziakte ah chun 
belapu’n. 

B. Tulai tak i gam umdan leh hi dan hih la ziaktu khat-a sim hi tiu. 

Henu nang chuh la mel put a kisang ngai pua’i 
Van zik lek chan ah sang, la Himalay 
Kumtuang hinna lui Ganga Jamuna ? 
KhongjomahChandranadi ah tuilamte haw? 

Leichang phatna gam lomun gam awng 
B ulei pek lian tak ah budua engte lak ah chun 
Awlcha’h hung leng huite’n a mutu’i. 

Tuni’h le zia gaul ma’h chun a um zing a hi. 

A kibang lote chuh he nu, la chate a hiu in 
La hung letnate haw leh la hung neunate haw 
Sel phala ah a gik leh a zang. 

La chate haw bep hih a hiu hi la’m he nu. 

Thingbul guabul ah lumte 

Thingdua lim nuai nuam tak ah kichawlte ? 

Thiangtho tak leh thanuam tak ah kisingsakna? 

Sualam nisa hung kipat dawna hun ah 
Hung kisa dawk la hawi takte 
Nidang lai ah la mipilte haw khan 
Khawvel ah la chate chitna a lah piak khah 
Kipumpiakna amau dawi tel a lah hi. 

Zia hun khah a hi ka lah geldaw, he nu 
Khawvel mite’n zana a lah piau 
A mu sunua’ nek di chaw’h kivakte haw khah 
Gentheite, liangvaite thiampute haw khah 
A bei thei lo pilna leh chitna a lah khawl 
Piak daw ah khawk sa lote khah 
Khualzin zosia a lah lawpte. 

Ama gu tiang mang ah mite phatna ding bawl gua 
A hinateu mi zosia’n a lah zau a hi. 

He nu, nang a ding ah a hinnau chan ngam 

Rana, Shiva, Tantia Tope 

Jhansi Rani, Gokhale, Tilak, Lajpat Rai 

Gandhi, Jawaharlal, Subhaste haw khah 

Gam ngaikhawk, Birendra, Tikendra 

Gal matawng ah pang, Pu Thangal 

Amau cheng chuh a hiu he nu la gam a lah siam khah. 

Amau mani a ding bep ngaituateu in 

Nam kik henna gal lian ah chun 

Numei naupang gitlona neilote khah 

A gawl tanna ah kihat sakte haw khah 

Chapona dim gam ding ah sem kisa 

Bang gual in kipuang ding a hiu em he nu 

Tuni la khangthu hih bang law ding a dia’m ? 

A buak zo vek ta’i a thu zosia hih. 

A thiangthote a pam ah, a thiang lo cheng a lai ah 
A lah ziaktute haw ka leh hagial zosia 
Thingbul guabul ah thu kigen gual bep a hi ta’i. 

Zia haw tawh bang sang ah vangsiat um zaw khat hih 
Hung um kit ding a h’em, um kit ding a h’em, he nu? 

Ch. A hung kidawng haw hih chawm cha’n dawnhuna pia’n 

a) Bang ziak ah a ziaktu hin,“Henu nang chu la mel put a 
kisang pua’i” a ti a h’em ? 

aw) Gam khat ah liatdan leh a neudan hih kua kiang ah, chuleh 
bang mang ah te ding a h’em ? 

b) Mihiamte’ n bang gual mite chuh zana a lah piaku a h’ em? 

ch) Manipur chanchin hung siam dawkte min gen in. Amau 

hih bang tik ah Manipur chanchin bu ah a pang khau em? 

D. Zia la ah hin a ziaktu in a thuguk India ah Sanskrit chung chang 
ah a ziak chu pali pah in kigawmu’n lang, suikhawm in thulawm 
khat hung ziaku’n. 

E. Manipur ah Sanskrit (a lui) chung chang ah mi pah pah in kigawm 
in suikhawm in hung ziaku’n. 

ENG. 

“Amau mani a ding bep ngaituateu in. 

Nam kik henna gal lian ah chun 
Numei naupang gitlona neilote khah 
A gawl tanna ah kihat sakte haw khah 
Chapo tak ah gam a ding ah sem kisa” 

Nangmau leh nangmau kigawm khawm in suikhawm in a 
dawnbutna hung piau in. 

a) A ziaktu hin mihiamte a hung gen haw hih kua kua a hiu 
em? Chuleh bang gual hun ah mihiamte a hiu em ? 

b) “Nam kik henna gal lian ah chun” ti hih line 2 leh 3 in 
hilchianna hung ziak in ? 

c) “Numei chapang gawl tan” ti hin bang a et sak em? 

d) ‘ ‘Chapotak ah gam a ding ah sem kisa” ti hih bang tina a 
h’em? Chapo tak ah gam leh nam-a ding ah panlak thei hi 
lo a hi em? 

G. “Bang gual in kipuang ding a hiu em, he nu 
Tuni lakhangthu hih bang law ding a dia’m ?” 

Zia tak ah hin a ziaktu in a hung hilchet nawp pen chuh bang a hi 
em? Nangu kigawm in gel khawm in la thupuknau chuh hun 
ziaku’n. 

H. “Abuakzo vekta’iathuzosiakhah. 

A thiangthote a pam ah a thiang lo cheng a lai ah” 

“A gi”, “A thiangtho”, “A thiang lo” ti cheng cheng hih a thu laigil 
gel khawm in hun ziak in. 

I. A tawpna ah chang nite ah hin a ziaktu lunggel bang a um em? 
Kinepna khat a nei em? Nangmau Nangmau kigawm in thupukna 
hun siam in hun ziaku in. 

K. A ziaktu hih kinepna nei lo ziaktu khat a hi em? A hi loleh kinepna 
nei tak ziaktu khat a hi em? Nangmau kigawm in thupukna siam 
in hun ziaku’n. 

L. A ziaktu hin mihiam hinkhua dik tak a hung taklang hi, a hi loleh a 
taklang pua’ i ti chuh nangmau kigawm in gel khawmu ’ n lang hun 
ziaku’n. 





TUNG THAK GANHING 

(ANOUBA THUNG LABA JIB A) 


A lettu: Liankhawthng 


Tliangjam Ibopishak 


Thangjam Ibopishak (1948-): Wangkhei Thangjam Leikai Imphal 
ah a piang hi. Kidopi Una ah Adhinak Manipuri zaila lathu masawnna 
ah melhiat kham phuaktu pakhat a hi’i .Samalochana le a ziak hi. A 
lekha suate lak ah gen khamte chuh “Apaiba Thowai”(Thusam); 
“NorokPatalPiithivi”(Thusam); Ziahin Manipur State KalaAcademi 
kipakman chuleh, Manipuri Sahitya Parishad Zamani Sundar Guha 
Sana Medal piak a hi’n; “Bhut Amasung Maikhum”(Thusam);zia lekha 
ah hi’n Naharol Sahitya Premi Samity ah “Jananeta Irabot” kipakman 
a mu’i.) G.P Women’s College Imphal ah Manipuri pawl ah zilsaktu 
a hi’i. 

Thumapui 

1. Khawvel ah hih ganhing a zat zat ah a um hi. Amau zosia lak ah 
kua a thupi pen hi ding in la gel em? 

2. A nuai ah kihia miziate lak ah bang bang gual mihing ah a kimu 
em? Mi pathum thum ah kipawl in gen khawmu in. 

(a) pilmama 

(aw) diklehdiklohiakhen 

(b) mipitungding 
(ch) lungsiatthiam 

(d) kipanpitua 

(e) thilphahia 
(/) kithat tua 

(g) kitha kimat a dawiu hi. 


3. Tuni mihingte lak ah a chung ah kigen miziate hih a leng in a kimu 
em? La lawi mi pathum thum kipawl / kigawm in gen khawm in, 
chawmcha’n ziaku in. 

4. Tulai kisang danglam mihing chungchang ah thusim a lah sim hi tiu. 

Tuisuagiat sagi’h pat pilna dawl khawm ah 
Hinna nei chitin a ding ah 
Leng ah nangma a lah kisiam 
Nang aw mihiam 

Tuhi’hbangtilahita’h khauhualahla awklumziang ta’i. 

A hawi a nal a mu ta pua’i a mit a thum ta’i 
Hepina leh thudik 

A kang turn ta’i a guteu kangtu mei in 

Khamthei gal dona phual ah chun 

Bangma zosia a bei zo ta’i 

Atumpi sungu le bangma um ta lo in a hawm ta’i. 

Mihing um ta lo a minu khawvel ah 
A thi zo gam tau amau khah 
A kimu hih kuate a hiu em leh ? 

Gamsa sang ah tizat um ganhing a hiu 

Tuma deucha’ h hung tung kawm 
A minu phuak nai lo a hi’i. 

5. Phuaktu’n mihingte hih ganhing ngaituana nei a hiu, a hi loleh nei 
lo a hiu a ti em?Khawi tak thugual hin a dawnhuna ding ah a 
panpi thei pen em?Phuaktu thil ziak tawt bawlna hi ding in la 
pawm em? Gen chian in. 

6. Leng pakhat kisiamkiti hih kua’n a siam a h’em?Mihingte hih 
kua’n hausa ah a siam a h’em ?Zia chungchang ah hih phuaktu 
thil ziak hih tawt bawlna pau a um hi ti la pawm em ? 

7. Mihing chuh khauhual ah a awklum, ti hin bang kigenna a h’em 
?(Etsakna khat chuh - khantona paume ah mihingte’ n khawvel 
hih meikhu gu’ n a khu ta’ i) nang in etsakna la pia thei diam? 

8. Tuni ’ h mihingte ’ n thil pha a muu em ? Mu lo leu, bang ziak ah 
mu lo a hiu em ? Mi pathum - thum kipawl in gen khawm in 
ziaku in. 

9. Phuaktu’n mihingte mit a thum ta’i, a ti hih bang a genna a h’em 
? La lawite pathum -thum tawh kikum tua in ziaku in. 

10. “A guteu kangtu mei in” ti ah kigen sagute hih kua sagu a h’em 
?Amau chuh kangtu mei in a kang turn tau bang ziak ah a ti a 
h’em? Kangtu mei hih kua’n a chuksak mei a h’em? 

11. Mihingte’ n a do gal thupi pen chuh bang a h’ em ? 

12. A tumpi sungu a hawm ta’ i - ti hih mihing hina ah 

(a) sunglamphatnaumtalo 
(aw) lungsiatnabei 

(b) mihing pangai hina bei ta 
(ch) zia’h kigen (a, aw, b) zosia 

13. Phuaktu’n “ mihing”kiti min hih a um ta pua’i, a ti hih bang ziak 
a h’em ? Thu tawmcha khat in ziak in. 

14. Gam sa sang ah le huaisia zaw kiti thu dungzui in gamsate umdan 
leh nungchang thulawm pathum pali ah ziaku in. Mi pathum 
kipawl in gen khawm in ziaku’n. 

15. “Tumadeucha’h hung hang kawm” kiti hihkua a h’em?Bang 
ah ‘Tunaicha’hhungtung thak’kiti ah’em? Ziagualthilhingte, 
masang ah um lo a hiu em? 

16. ‘Thusam’ (Poem) hih sim ah phuaktu’n mihingte a mudan 
chungchang thulawm neucha khat ah ziak in. Phuaktu ngaidan la 
pawmpi em? Aziak gen in. 

17. Phuaktu hih mihingte gensia a hi’i. Phuaktu hih mihing siam phat 
gua a hi’i. Zia ngaidan panite hih khawi zawk la pawm em? A 
ziak tawh gen in. 

18. Nang sekul ah la chia ah mi lungsiat bei hial ah kisawisakna la 
mu ta’h. Zia thil tung chuh bang a h’em, chuleh, zia chuh la tuak 
khak ah nang ngaituana ah hung pawt gendawk in, la 
‘Nisinbu’(Diary) 

ah a nuai ah gual in ziak lut in. 


Ni 


Diary 









KEIMA LEH BUDHA 

(El AMASUNG BUDDHA) 

A lettu: TP.Gensiamlal Yumlembam Ibomcha 


Zumlembam Ibomcha (1948-): Keishampat Leijamleikai, Imphal 
ah piang hi. Kidopi- Ena nung. Adaunik Manipuri Seireng (Thusam) 
kichawthona ah pang tepte tak phuaktu (Kabi) a hi’i. Thusim neu le 
a ziak hi. Alekha sukte lak ah gen theite chuh, “Sandrebi Thoraklo 
Nahum Ponjen Sabige”(Seireng); Zia lekha ah tu’n Manipur State 
Kala Academi kipakman a mu’i); “Numitti Asum 
Thengzillakle”(Thusin neu lekha ah hih Bharat Sahitya Academic in 
kipakman apia’i); “RajkumaiiAmasung Uchekmachasing “(Seirengla) 
District Science Superviser na semlai a hi’i. 

Thumapui 

1. Nangu in Budha chanchin a lah hia ta’n lau. Ama chungchang ah 
bang bang la hiau em thulawm neucha pakhat ah la pawt laku in 
kikum khawm in ziaku in. 

2. Tu’n Gotam Budha thusim ngaituanadi’n ‘Thusam’pakhat sim 
ta’itiu. 


Gotam 

Bang a hi ta’m nang in la lung gim 
Keima lung gim chuh 

Nek leh chak di hi’n, sil leh chen di hi’n chenna a hi 

Keima’ n ka dawi chuh 
Bei thei lo go thil, theina 
Zia hih tawh kituak di 
Nawptakin ahi’n 
Atui takan ahi’n 
Melpha tak zi a hi’ n 
A leng ah um ta nang a chuh 
Kulpi zia chuh leh 
Hawi ma ma ziang numeite 
Nawp ma ma ziang lamna 
Tuitakmaizu 

Bang a tasam em nang di’n ? 

La khut ah um ta. 

Gotam 

Bang a tasam em nang di’n 
Bang ziak a h’em nang in la lung gim 

3. Thusam (Poem) hih kihia thiam leh Gotam Budha thusim hiat lo 
leahitheidiam?Akihiatlolehzia ‘Thusam’hih buting tak a h 
a sung thu hiat thei hi ding ah la gingcha em? Pawl ah kikhen in 
gen khawm in ziaku in. 

4. Go thil natiang mihing in neitu hi theina thuamphuate chungchang 
ah phuaktu leh Gotam bang kikhiakna a um em? 

5. Phuaktu’n a lung gimna bang ziak a h’em? 

6. Gotam lung gimna bang ziak a h’em,ti hill phuaktu’nlangsal tak 
ah ‘thusam’ ah hih a puang dawk em? 

Apuandaw lo leh zia chuh nangu in hiat thiam haksa la sau em? 
Thil zosia nei chung chung ah ama’n thamuanna a nei pua’i- ti thu 
hih gen khawm in a dawnhuna la pia theiu em ti hih, nangu pawl 

7. Zia ‘Thusam’ ah a thupi pen thu gual a nuaite lak ah pakhat nangu 
pawl in, genkhawm in ziaku’ n. 

(a) Keima lunggim chuh nek leh chak di hi’ n, sil leh chen di hi’ n 
chennaahi’i. 

(b) A leng ah um ta, nang a chuh 
Kulpizia chuh leh 

Hawi ma ma ziang numeite 

(c) Bang a tasam em nang di’n 

Bang ziak a h’em nang in la lunggim ? 

8. A chung ah dawtna 1 na dawnhuna nangu in la ngaitua ziaku gen 
chian in ziaku in. 

9. Phuaktu in Thuamphua zosia neitu Gotam hi’ n a gen hi. Akigen 
thuamphua zosia neitu a hin ziak ah ama a thamuang thei em? 
Nangu pawl kiholim in ziaku’n. 

10. B udha’ n a go, a gam thuamphua, thil hitheina neitu a hi zing lai 
ah, thamuanna di a mu pua’ i. Ama’ n a damsung pumpi’ h muanna 
mu ta lo a h’em, a hi loleh, a mu hun a um em? Muanna mu hi 
ta leh bangtik hun ah a mu diam ti la gingcha em, nangu pawl 
pawl ah gen khawm in ziaku’n 

11. Tu hin, go leh thil hitheina natiang hih hinkhua ah thil thupi pen a 
hi’i, -ti thu ah hih kinialna siamu’ n. 





ZAWNA HANLA (CRY OF TRIUMPH) 


Ziaktu : Liankhawthang 

[Liankhawthang Vaiphei, (1953- ) hih Kharam Vaiphei 
khua, Sadar Hills ah apiang hi. Leisang Grand in aid JB School, Don 
Bosco High School, C.C.Pur., C.C.Pur Govt. College leh D.M 
College ah lekha a lah sim hi. D.M College ah 1977 kum ah 
“Importance of English in Modern Edn” thupi ah mang in Essay 
Competition- na’n 1st prize a lak ban in, Good English course ah 
North East Pumpi in Merit scholarship a la’i. 

A lekha zikte lak ah “A Lover Laments”(English Novel - 
1986) Drama ‘Tuivawt No khat’, ‘KINEM CHIAT’, ‘APHALO 
PHA’, chuleh Thusam (poetry) ‘SANGTHING CHUNG AH 
SAHEL, ‘KRISTMAS ZINGKAL’, ‘KA TUAI DAWNG’, 
‘EDEN HUAN AH THUBUAL-(Bible suina). Tuhin Torbung in 
Govt. Recog High School enkawl in a pang hi.] 

Thumapui 

1. La khuau sim ding in la galte hung kuan ta leu bang la lah law in, 
bang gual ah la lah um diam? 

2. Dogal tampi luchang lak chuh ki-anpi tak ah, hanla sak ah, 
kitangkopi chuh pha la sa em? 

3. Mi dang tawh kido Iona ding ah bang bawl ding a pha pen diam? 

4. Mi tawh kido hih pil huai a hi em, ngawl huai? A ziak gen 
khawmmuin. 


PAKVUL TELKHAWM 


46 


Vaituilamthuam 

Gual tawh ngawili bang ting e 

Milai thumlu huan tMng bang ka sia hi 

Khawtuang lam lawi bang ka thang ta ngut hi 

Suamual khang khai daw chung ah min sial ing 

Thai aw la kawltu la chai zo na em? 


Pan gil hilchianna. 

1. Vai 

2. Tuilamthuam 

3. Ngawili 

4. Milai thumlu 

5. Huan thing 

6. Khawtuang lam 

7. Lawi bang thang 

8. Suamual khang khai 

9. Min sial 

10. Thai 

11. Kawltu 

Summary. 


khawvaiphei 

Lamka bawm: kikatna mun; Tuikhuk 
lampikikatna. 

Sanga matna ding ah tui kiting, a chung 
ah kem kidaw ah nga hun kipek 
dawkte kiluak. 

Melmate luchang. 

Thing huan. 

Gamzosia. 

Aminkithang. 

Khua pam ah suang kidaw/kem kidaw 
sang. 

Pu leh pa ah kipat ka minu sua in ka 
hatna ka kikopi hi. 

Zi,kazi. 

Tuthaw. 


Khawvaiphei lamka thuam in ka lawite tawh a lah pang in 
melmate ka kisat tua piu ah, amau haw zosia chuh that in a luchangu 
ka tan ah, thing huan sia gual in ka sia khawm hi. Gal zo ka hina ki 

kopi in hanla ka sa’ i. Ka pu leh pate min lam hial in ka min ka sulang 
hi. Tuhin a gam a lei in, la gal tha thu hi akithang ta'i. Ka thai (zi), aw 
hung in lah hung en mawng mawng in khawmual suangdaw, chung ah 
ka gal luchang kawite hi, lo kuan ding in tuthaw chawi nuam pua'n la 
tin, ka galtha hi lawm nuam zaw'n lah. 


Dawtna 

1. Bang ziak ah galhatpa hin a galte a tha nung ah a luchangu a tan tei 
tei a h'em? 

2. Gal thatpa zinu hin bang lunggel dia la gingcha em? 

3. Gualluite'n gal leh sa a tha zaw phatu leh a bawl tei teiu bang a 
h'em? 

4. Bang ziak ah pu min sua ah hanla sa sek a hiu em? 




SALU LA 


A lettu : Lutzakham Thanglet A phuaktu :Pi Lutsavung suapinu 


Zia Salu la hih Pu Lutsavung bu-aih ni hin a suapinu in a 
phuak a hi’i. Lutsavung in bu sipzawn ah pat a chunglam kum sagi (7) 
kizawm ah a lah tho zing ta'i. Lo thaw leh bu hau lam ah hat 
chungchuang a hina sukhatna leh a lawpna ah Bu-aih a bawl a hi’i. 
Zia ni kipak um tak ah hin, a suapinu'n Lutsavung a chawi-anna ah 
zia Salu la hih a phuak a hi’i. Bu-aih kiti hih bu hau ziak ah kipakna 
leh a lawpna mai ah kibawl a hi pua'i. Lo thaw leh bu hau ah gual 
chung chuangte bep in a bawlu a hi’i. Zia gual ah chun sa kap leh 
galzo chungchuangte'n Sa-aih, Gal-aih tite a bawl seku a hi’i. Sa-aih, 
Gal-aih bawlte hin sa leh gal a nuaisianau a etsakna le a hi’i. 

Thumapui 

1. Tulai ah thiamna, BA, MA, Doctorate degree, panna IAS, 
hausakna Millionair, -tite hih le a hi thei a h'cm? Zia gual lawtinna 
chungchuangtehihbang law ding ah akilawm diam? Genkhawmu in. 


2. Bu-ai, Sa-ai & Gal-aih kitite la hia kha ngai em? Kua kua a bawl 
la hiatu a um em? Mi'n a bangti bawl seku em? Gen khawmu in. 

3. Tu'n Tuan Ah Pu Pa Guizawp’ kiti Salu la simu in. 
Tuan ah pu pa guizawp in zachang thang aw, 
Belzu tian in ka lamtual kim suak ta e, 

Bel tian in ka lamtual kim suak ta e, 
Thangtiang bakhi pigua lei ah khdi ing e. 

5. Thumalhaksate 


Tuan ah 

- Malai 

Gui 

Khaugui 

Zawp 

Kizawm 

Zachang 

- Bu 

Thang 

Minthang 

Belzu 

Zubel 

Lamtual 

Lamna leitual, phual. 

Thangtiang 

Kawlphailam. 

Bakhi 

Bil ah kibat khichang 

Pigua 

Gawpi (guapi) 

Lei 

Lek, chung sang 


Dawtna dawhu ding : 

1. Tuan ah pu pa guizawp kiti Salu la hih kuate la a kiti em? 


2. B ang ziak ah lamtual ah belzu lian in kim suak thei a hi em? 

3. “Pigua lei ah khai ing e,” a ti ah, bangah'em akhaichuh? 


4. Bang ziak ah, a bu-aih nikhua’h, guapi lek ah khi a khai a h'em? 
Dan mawng a hi em? 


5. Hilchian in 

(1) .Tuanahpupa gui zawp in zuchang thang aw. 

(2) . Thang hang bakhi pigua (guapi)lel ah khai ing e. 

(3) . A lamtual kim suak a ti khah bang a h' em? Bang ah a matchak 
dinguah'em? 

6. Hilchian in. 

Tuan —.. 

Zachang . 

Pigua ----- 

Bakhi . 

Lei -- 

Lamtual .-... 


1. Nanginminthanpikhamlawtinalaneiem? 

2. Nang in lawtinna bang bang la dawi em? 

3. Lawtinna thupi nei lechin bangti' n la sulang diam? 














LAWM LA 


A lettu :Lutzakham Thanglet A phuaktu : Hausawng 

Zia Lawm la hih Tv Hausawng in 1918 ah a phuak a hi, ama 
hih Chawngkhawzo ah a chen lai a hi’i. Ama hih Nk Kimkhawting 
tawh a lah kingai ma ma a hiu hi. Kicheng ta ziang ding ah a lah 
kikhau khi zo a lah hi tau hi. Vangsiat um tak in 1918 kum in natpi a 
leng ah, a dam lai sunte chuh Chawngkhawzo khua nusia in a lozau 
lam chiatu in a zam zak tau hi. Pu Hausawng le a lah zam lawk man 
ta’i. Pi Kimkhawting a hi leh, hi chun a matman ziak in a thiden ta’ i. A 
chanaute’n le amanu chuh a vui malamu in, Lailo lam in a zam tau hi. 
Hausawng in a lawmnu thi a hiat phat in, a lawmnu thankhul bek va 
mu nuam in Chawngkhawzo ah a hang chia ah, zia mun ah a lawmnu 
tawh a kihel seknau inkem chung ah zia lawm (zawl) la hih a lah 
phuak a hi. 

1. La khuau ah natpi tung hen lah, zam zak di hi ta leh la chanaute 
bep la buaipi diam? La kingaipi le la dawp diam? 


2. Natpi lau ah mi zosia’ n a nutsiau, khua mun ah chuh la kingaipi 
than en ah nang ngawn ah la hang chia diam? Hang chia ta lechin 
bang la hang bawl diam? La lawite tawh genkhawmu in. 

3. Tu'n Lawm la- “Daidam nungtiang” kiti simu in. 

Daidam nungtiang vausawl ang heina hi aw, 
Phatang damdiai ngai va bang mauna hi 
Phatang damdiai ngai va bang mauna hi aw 
Chullo lai e, ngai gim nam nalai e. 


Thumal haksate 

Daidam 

Nungtiang 

Vausawl 

Heina 

Phatang 

Chullo lai 

Ngai gim nam nalai 

Mauna 


Thipdildel 

Nutsianung 

Thingsawl 

Khawsakna gam 

In,chennain 

Luinailo 

Chul nailo, akihellai gualu ahiziakin, 
Kana 


4. A nuai ah dawtnate dawnhu in. 

(1). “Daidam nungtiang” kiti la phuaktuhin, ‘va bang mauna hie’ 
a ti'n bang ziak ah mau a h'em? 


(2). Bang ziak ah ‘Daidam nungtiang’ a ti a h'em? 


(3) La phuaktu hin bang ziak ah ‘ vausawl ang heina’ a ti a h' em? 

(4). Hilchianin, “Phatang damdiai ngaih vabang maunahi aw.” 


(5). La phuaktu hin bang ziak ah ‘ ‘ngai gim nam nalai e,” a ti h' em? 


(6). La phuaktu'n, “chullo lai e,” a ti hih bang a h'em? 


5. Hilchian in. 

Heina. 

Phatang 

Ngai gim 

Mauna 

Daidam 

Damdiai 

Vabang 

















THAZING LA 


A lettu :Lutzakham, Tlianglet A ziaktu :Pi Pauthatmang Nu 

Pi, Pauthatmang nu'n Sialkal khawpi a chawina'n Thazing la 
hih a lah phuak a hi. Sialkal hih Mizoram ah Lunglen tang ah um 
Vaiphei haw a lah chenna a hi’i. Simgam a nutsia nungu'n, Vaiphei 
chenna khawpi pen a hi. Zia khua hih suang kawl in a up kim vel gal 
leh sa chuleh kua a ding ah le bailam tak ah a lut theilona khawpi 
detdo tak a lah hi’i. Sialkal khawpi zawtna ding in Vaiphei pawsal 
thahat, kukal leh nung chawm ngai lote chun, mi pakhat khat ah lut 
leh pawt theina ding in kawl suang chuh a lah vi vanu a hi’ i. Zia kulpi 
det tawh bang Sialkal khawpi hih a thupi dan a hiat ziak in, a tak leh 
a mun ah mu lo maleh a chawina'n zia thazing la hih a lah phuak a hi. 
Zia khua um dan hih Carry and Tuck lekha ah le a kigen hi. 

1. Suangkawl, la hiat khakte min gen in, leh la mu khakte min le gen in. 


2. Suangkawl sang tak in a up kim vel leh haksa tak ah lut leh pawt 
theina bep tang vum ah khawpi lian tak ah cheng lechin bang gual 
ah la thamuanpi in, la chapopi diam? Gen khawm in. 

3. Zia Sialkal khawpi mun gual ah sang chuh a phatna leh a phat 
Iona gen tiamu leh. 


4. Tu'n ‘Tak ah mel ah ka mu lo” ti Thazing la hih simin. 
Tak ah mel ah ka mu lo, 

Tuaimang vangkhua, ka zaila n va pang heh aw, 
Ka zaila n va pang hen lah tuaimang vangkhua 
Seino gual in, lamtual ah chilpiu heh aw. 


Thumal hatsate 
Tak ah mel ah 

Tuai 

Vangkhua 

Zaila'n 

Fang(phang) 

Seino 

Lamtual 


A La phuaktu hih a taksa ngei ah a khua’ h 

chuh chia lo ah zia hih a phuak a hi. 

chapa & chanu khanglai 

chennakhua. 

lakiphuakhin 

va tawtha, a mun ah chia 

nungaktangvalte 

Lamna mun cham, inmai tual 


A nuai ah dawtnate dawnhu in 

1. Tak ah mel ah ka mu lo ti hih bang la a h' em? Kua phuak a hi 
em? 


2. Sialkal khawpi chuh bang gual ah lut leh pawt thei a h' em? 

3. Tuaimang vangkhua chuh a min bang a h' em? 


4. Mel ah mu lo a ti chuh bang thil a h' em? 


5. Zia Thazing laphuaktu'n va sang ding ah a sawl hih bang a h'cm? 


6. Ka zaila' n va pang heh a ti hih bang a h' em? 


7. Seino gual in bang bawlu hen a ti em? 


8. Hilchian in 

Tuai 
Zaila 
Seino 
Lamtual 
Vangkhua - 

9. Tak ah mel ah ka mu lo, ti thazing la hih bang ziak ah kiphuak a 
h'em? 


10. Hil chian in. “Seino gual in lamlual ah chilpiu heh aw”. 








BUNG 3 

GUALPA MIZIA 

(MARUPKI MATOU) 


A Lettu: Henzagen Vaiphei Manisana Sharma 

Manisana Sharma (1927-1986): Keisamthong Elangbam 
Leikai, Imphal ah piang ahi’i. Hiatkham thusim leh holam thusim 
lekhate ziaktu a hi’i. Lekhabu kisua tate lak ah gen lat theite chuh, 
“Mahabharat Maniral”, “Honalawnchat”, “Sahityagi wareng Hiden”, 
“Sahitya Darshan,” tite. Anubat le a ziak hi. Sanskrit Pandit le a hi’i. 
Z ilsaktu hi chuh ama hinkhua napi a hi ta’i. 

Thumapui: 

1. Nang in pha tak ah la kipawlpi gual leh pai khenkhat um ngei in a. 
Amau haw lak ah pakhat bep tawh kizawppina um a nuai ah 
dawtnate hih dawnhu in: 

a) Ama tawh class khat ah la simkhawmem? 
aw) La nam leh sakhua ama a tawh a kibang em? 

b) Ama leh nang bang gual in la kiha pawl nelu em? 
eh) Amatawhlakipanpituasekuem? 

d) Nang,milungnahatlehnialchingmilahiem? 

e) Amalungthimaphaem? 

f) Nang in teksia leh upa haw la za bawl em? 

La dawnhunate hih tawh la class pawl kibatpi pakhat tawh la 
dawnhunau a kibatna leh a kibat Iona enu in. 

2. Tu’nanuaiah ‘GualpaMizia’hihsimhitiu: 

Gual leh pai ah kisiam, numeite’ n lawinu kiti hih mihing a ding 
ah go mantam tak a hi’i. Meitei mite’n thingtang mite chuh a mel ah 
enu in, nu, pa, bawinu, chuleh, a khangualpi chuh ‘lawm’ tite’n a sa 
seku hi. Kisaknakitite hi’n kinai i hina a puang dawk hi. A hi mawng 
in le, kisakna ah kikona hin, lungnat kilung nawpmawna a lah um leh 
le kingai thiamna leh kingaidamna a um thei hi. Zia etsakna nai pen 
pakhat kigen leh - thu sia’n cheicha gual ah mi lungthim a lah sut 
liamte ziang le, ngainawp um kisakna ah kikonate hih nakhang ah a 
lutphat phat leh lungthim ah kin tak ah a lut in, kipakna a siam hi. A 
chung ah kigen, kilaichinna ah kipat kisakna ah mihingte gual ma in mi 
dang dang mite tawh kizawpna a siam dawk in, a ban a hun hawl 
zawmhi. 

Meitei pau ah “Kinak masat in lah, kihothei nunun zaw’n:” ti 
thu khat a um hi. Zia hi’n a kawk chuh gual leh pai chuh hinkhua ah 
pakhat leh pakhat kimatchak tuana ding a hi’n, tichu’n, pakhat leh 
pakhat lungthim kihiatchian tua ding a hi’i, tina a hi’i. 

Bawng pakhat i chawk ding tak leh le, gun tak in i vel seku 
in, himaleh, gual leh pai i nei di tak leh bangma i gel chil ngai puau 
hi.Thil bangmalo mai mai a h’em, chawmcha khat bep nawp sak 
khawmna ziak ah gual leh pai ah kinei pai ziang sek a hi’i. Umchan 
kila tua lo mihing a um pua’i. Naupan lai ah mi umchan a kila bai 
nuam diak hi. Chun, a dik tak in, naupan lai ah kipat a hung pitin tiang 
ah ama’ n a lah kingainatpite umchan a gel dawk zing seku a hi’ i. Zia 
ziak ah hi’ n, mi khenkhat in lekha pha takte chuh gual leh pai pha tak 
tawh a tekhin seku a hi’i. Zia thu hih pawm tak a hi’i. Ke’n mi dang 
umchan ka lah lak chuh hia zing in, kei ah kipat ah le mi dang in i 
umchan pha a lakna ding ngaitua ding a hi’i. Zia gual ah kipat bep ah 
hi’n gual leh pai hina chu’n ga dawi um sua ding a hi’i. 

Hindan pha chuh a pha lo tak in a hun zui kha man sek hi ti 

chuh mihing umdanpangai chiat ahi’i. Naupang in zui ding thu pha 
tak tak sang in,thu a pha lo lo a la bailam zaw seku in, ha tak in kisum 
maleu le thil phalo a zui kha kit pai seku a hi’i. Tulai khangthakte hin, 
la hih a awkai dungzui ah pha tak ah sak sang in, a lo a lek ah, a kai 
dan tawh kituak lo ah, kisa chuh a ngai nuam zaw tau hi.. 

Lawi di bang gual mi hi ding, chuh leh bang gual chuh haisan ding ti 
thu gen khawm hi tiu. Keima sang ah a thutep ah det zaw -ti chuh, 
kei chuh ka gen zaw leh a kichai a hi ta’i, dik leh diklo leh, a ga chuh 
pha hen lah pha lo leh le, ka ut lo chuh ka ut lo a hi ziang hi, kuama 
thu ngai pua’ng ka, ti mi chuh gual leh pai ah la nei lo ding a hi’i. Ke’n 
ka ti chuh thawn lo ah hi sak tei ding a hi’i, zia hih a hi loleh pha lo a 
hi ti ah ama lunggel bep chuh a dang zosia sang ah a ngaikhawk zaw 
mi chuh thil a lang khat bep mu mihing a hi’i. 

Ama’n pha a sak lam bep za bawl ti lo ngai, mi dang kuama 
ngaisak lo tina a hi’i. Kigualchanna ah ama lunggel leh ei lunggel pani 
chuh a kibat ah na sepdaw ding a hi ’ i. A hi di dan tak chuh kei a ti ah 
hin a kichian ta’ i, Kuama thu ngai pua’ ng ka, ti mi chun a gualpa leh 
mipi dang a ding ah thil pha bawl in a, ti kinep a um pua’ i. 

Ha tak ah nui leh tawt thua zial zual ah, a hun a hun lo ah 
kisathei mun sek, mi banglo; kua a h’emkhat phatna neukhat a mu 
leh pakcha he hu pai, a hi loleh, a lung hei pai ah mi mawk awimaw 
ziang, hil neucha po ah bailam tak ah lungthim kisang ziang, mi chuh 
gual leh pai ah nei lo ding a hi ’ i. Zia kigen gual mihing chuh mi chinchai 
bei ahi’i. Ama chuh mi mai mai a hi’i. Ama tawh kitup tak habangma 
thu kikumpi thei hi lo ding a hi’i. Ama ngen ah ngaituana gelthak thiam 
lo hindan hih chuh bangma um lo thil mai mai, bang a h’em khat ah 
ama chuh bailam tak ah kipak sak leh da sak ziang thei a hi’i. 

Ama phatchuamna di bep, a khel a val ah hawl mi tawh 
kigualchan lo ding a hi'i. A khel a val ah chip khawkheng tei ding a 
hi’i. Zia gual mi chuh tawh lungthim thiang tak ah bang kawng ah le 
kipawl thei a hi hial pua'i. Ama kiang ah bang a he'm khat, a 
kikhekchak nuam in, bang a h’em khat in, ama'n ama a di bep 
ngaitua sak ding a hi’i. Lungthim thiang tak ah kigawpi thei lo mi 

tawh bang a he'm, thil pakhatcha le bawl khawm lo ding a hi' i. CHuh 
leh kua h'em, lungthim thinthim lamzang tak mi a hi leh le, ama a ding 
ah lawkna ding et nawpna thiang tak um chuh le, a kilat daw Iona 
ding pha tak ah a ngaitua maleh kanga(vatawt gal sau) lak ah musiapi 
um gual in, hiat lo thei a hi pua'i 

Kei ka h’em, a hi loleh, kua a h'em, mi dang pakhat ngaidan 
ngak mai ah um, mi dang khat thu pang lo ah na pakhatcha le bawl 
dawk thei lo mi chuh, gual ah nei lo apha'i. Zia mi hi'n ama ngaitua 
dan ah na bangma bawl ngam pua'n tin, zia chu'n ei a ding ah thil 
kilem lo, haksatna a belap sek hi. Ama ngaituana le a chip deu in, a 
khang to thei pua'i. 

Bang a h'im na pakhat a sep ding tak leh tang lianpi dawm 
dawk di gual ah huphul ah, hun sawt tak kigel maleh, sem dawk 
mawng mawng lo, na neu leh lian leh, a gin ah ging tun tun, kigingcha 
zo lo, kisaik,(lung vanglak), kizukdaw ching mite chuh gual leh pai ah 
kind lo ding a hi’i. Zia gual mihing chuh Gita in “ Tamas Karta”- thil 
dang zosia sang ah manmaw pen a hi’i,a ti'i. Ama umchan chun mi 
dang a kai (nunmu) tak leh, a la sawnte chun le a manthaipi khawlaw 
seku a hi’i. Umchan pha lo kilak (kikai) kiti hih mihing ngaina dan 
pakhat a hi'i. 

' A pualam (pawlam)leh a sunglam kibang lo,i lungsiat thei lo 
mi chuh gual leh pai ah nei ngai a hi pua'i. Zia gual mihing kiang ah, i 
hinkhua chuh a khut ah kawi ngam thei le hi lo ding a hi'i. Ama ah 
kipat ke'n, ka phatchuampi ding bang a h' em khat, ka kineppi chuh 
thil bailam a hi'n, hi maleh, ke'n ama a ding ah bang tik lai in le, 
bangma lunglut tak ah panpi nuam lo ding ka hi’i. Bang ziak in, ama'n 
hun tarn zaw’h lungtim thiang tak ah a lah um talo a hi'i. Amau in 
lawm leh gual ti’n, bang gual in kilawm tak in, a pualawng ah um 
maleu, a kisiam kawm khawngma dua gual a hiu in, himaleu bang 
tiklai in le khawngma gual ah phachuam lo ding a hiu hi. 

Ngaidan kibatpi bep gual leh pai ding ah kimu a hi pua’i, 
Chuleh bang ti a h’ em khat ah, zia gual mi chuh tuak kha le hing le 
sana’n gimtui a sua gual mai a hi’ i. Zia umdan dik tak chuh zia hih a 

hi’i - mihing lunggel leh ngaituana, sepna chuleh lungthimputdan hih 
a hi’n, gual leh pai kiang pakhat a hi. Ram chuh a lungnem in, a 
lungna zep pua,n, a thuak hat in; Laksman chuh a lungchawm in, a 
lungna hat in, a thuak hat pua’n, chuti chung ni le, gen theilo khawp in 
a kingainau hi. Lunglian, lungthim pha ma ma, mi huangphal KARNA 
leh, mi ang manglo, lungthim sia, angsung khual (sungchip), kuama 
thu la lo (munglo), lungchang khau Duijiadhan chuh a paniu ah ngaidan 
kibang lo ten, hi maleu nasa tak in a kingainau hi,. A damsung zosiau 
ah a lah kipawlu hi. Mihingte lungthim chia dan i et leh, puakgik nei 
mi’n puakgik nei lo mi tawh, lungnem mi in, mi lungchawm tawh a 
kipawl leh chuleh , zilna lam ah i et leh, science mi leh Arts mi a 
kipawlu leh hinkhua lam zawtna ah bailam tak ah lawting ding a hiu hi. 

Pianna leh mawmna kibang nam (chi) leh, ho leh biak kibangte 
bep gual leh pai ah kinei ding a hi chuti a hi loleh, a hi thei pau’i; ti 
bangma a um pua’i. Achawm lam ah gen in, zia sang ah thuk zaw thil 
lam ah - lungthim kuan dan kibang lo natiang, zawl leh gualchan a hiu 
hi. Pian leh mawmna kibanglo in, bang ziak ah gual ah kinei lo ding, 
mikhual kipawlpi mai tawh le nasa tak ah kilungsiat thei a hi tho hi. 
Mihing i kigamlat leh i kilungsiat in, gancha a kinaiu leh a kilungsiatu 
hi. Pianna leh nam, ho leh biak kibang lo Ram leh Sugrip, Ram leh 
Bibhishan le lungthim kituak tak in a kithuau hi. Pakhat leh pakhat a 
kipanpiu in nawp a sa gelu a hi’i. Ama nam sakhua pha tak ah zui 
khenkhat chuh ama nam sakhua kibatpi lo gual leh pai ah kibat Iona 
pal khat um chun a gualpa chuh mi phachuam tak a hi sek hi. Zia’ h 
kigente’n a etsak chuh- kibat Iona ah dim zia khawvel ah hih, keng 
kalsuan dan kibange bep kigual pawl ding a hi pua’i, a kibang lo 
tampi lak ah, gual leh pai hina gam ah i kibatpi khat pawl ding a hi, 
tina a hi.Zia thu hih zau deu ah gen di hi ta leh, zia ah kigen hih zillai 
masa pen hi sak ah, a sang zaw diak tun theina ding le a um hi. Zia 
chuh zia khawvel ah um kibang lote hih kibang tak gual ah ngai leh a 
gamla leh a nai ah um mite chuh kinei tak ah gualte tawh bang ah kigel 
ding a hi’i .Zia ah hih kei ngawn a, nang ngawn akiti, lungthim neu hih 
haisan hi’n a. Mi zosia gual leh pai, u leh nau(suapi, sangam) gual 

in kimu (ngaitua) thei ding a hi’i. Bangti a h’em ah zia tiang la tun thei 
leh khawvel hih kei gam a hi’n, mihingte hih le keima namte a hiu hi, 
ti tiang lunggel nei thei in la. 

Gual kiti hih nawp ni da ni natiang ah thil tam tak ah i kithuapi 
ding a hi’i. Bang a h’em, haksatna i tuak leh le ei kithuapi ding a hi’n 
, kial a tun leh bang ne ding ? Ka neite ka hawp ah, ‘ne khawm hi ti,’ 
ti ding a hi’ n, gam thu buai ah la buai ah, a hi loleh, kivawk kisatna a 
um tak tak lehle, gual leh pai kikhanthak ah, kihek kipei ah court 
tiang tunna a hung um leh le, “Kei ka um na’i, lungkham ki’n,” ti ah 
kizathuap ding a hi’i. Thi leh nat tuak ah le, “thina kiti hih a piang 
tapote leibat ah um, mawpuakna a h’em, a nunung a masa a um ziak 
bep a hi’n, zia ziak ah chuh thawk nat takluat lo ding a hi’i,” ti ah 
kithamuan ding a hi’i. Zia tawh bang ah mi pakhat leh pakhat kibawl 
tua ah, kipanpi tua mite chuh gual leh pai kiti a hi’i. Zia gual ah kibawl 
tua thei lo chuh gual leh pai ti thei a hi pua’n, kimelhiat mai mai tina a 
hizaw’i. 

Milling kilungsiatna a chi a tam hi. I nu leh pa lungsiatna leh 
, i u, i nau i lungsiatna a kibang pua’i.. Gual lungsiatna kiti hih a chuam 
kit hi. Akibatpi deu ti ding ah chun - ka pianpi, ka u leh naute chung 
ah ka lunggel chuleh, amau ka lungsiat dan leh, gual leh pai lungsiatna 
a kibang hi, ti’n lak thei a hi’i .A hi’n ngun tak ah gel ah, i et leh, zia 
hih tawh le a khia’i. Gual chung ah lungsiatna a chuam bik hi. Zia 
khel ah hi’n ,gual leh pai, kuate a h’em, kilungsiatte chanchin chuh 
mipi, a hun mutute lungthim ah chuh gen thei lo khawp ah lunggel thak 
tak khat a hung piang in, kizana le ti thei a hi’i. Etsakna’n Ram 
suakpa Bhati hina ziak bep ah Hanuman mutute’n le ama ah kipat, 
zanakiti hih a nei sawn seku a hi’i .Zia tawh bang ah kilungsiat ma ma 
lawipanitekiang ah mipi lungthim ah zana khat piang tei ding ahi’i. 

Khua leh khua kinai naupangte chuh a kilawichan seku a hi' i. 
A kigawp munu in, thuthang leh thuguk, nawpna, dana thil tung bang 
zat a he'm in, pakhat in pakhat lungthim ah kimelmak theina bang zat 
a he'm a piang sek hi. Alah kipawl khawmnau hin ga a sua hi.. A 
vainung tiang ah, a neu laiu ah dial a sil laiu ah, niksinng a chenlaiu ah, 

kang a kap khawm laiu ah, kihelna an a huan khawm laiu ah nunnawp 
ah a vak khawm laiu ah thil tung tate chuh a hia zingu in, ziate ziak ah 
chun, a thak a thak in, nawp a sa khawmu in, a lungthimu a thak kit 
sek hi. Ahin hi m in le, mihing ngaina dan in, naupan lai, lungthim a 
thak a hi lai ah i tuak khak thilte chuh i upat nung leh le lungthim ah a 
cham den sek hi. A dik tak in- i neu lai ah lungthim ah a lah kitulut 
tate chuh i upat nung leh le bangma'n ei hiat mil sak thei pua'i. 

Khua leh veng bang zat a h’em kipat ah sekul ah a lah kai 
khawm naupangte chun gual bailam tak in a nei theiu a hi’i. Zia lak ah 
hih, lawi ding chilthei ten a ngai hi. Sekul leh class ah i kai khawmpite 
chuh a pawlawng bek ah kipawl lo thei a hi pau'i. Himaleh, i hinkhua 
ah ding ah gual pha mi tampi lak ah themkhat tel chuam a ngai hi. A 
chunglam ah le i gan tau in- Zillai hi lai ah, mi zat chuam chuam tawh 
kigawm khawm in, mi tampi lak ah gual ding tel dan zil thiam thei hi 
dingahTi. 

Gual ding chi, chuh leh amau haw umdan a chunglam ah i gen 
zo tau hi. Tu'n i lawi, i kipawlpi ah kipat, thiamna lam tawh kisai in 
gen hi tiu. Gual, i kipawlpi dungzui in, lunggel, umchan, kiza dan a 
dang hi. Zia ziak ah chun, gual pha tawh kipawlu in, umchan pha zilu 
in, ti kithuhil sek a hi’i. Ahi'nlah, zia thu hill hun zosia ah a dik suak 
thei pua'i. Apangai gual ah pha tak ah kipan, chingthei tak ah, lungthim 
thiam tak ah, a lah chia zing mi chuh, kua a he'm mi phalo pakhat 
umchan, nungchang pha lo themkhat in, a thunun zo pua'i. Zia gual 
mite hih chuh akikhat (vang) deu hi. Etsakna’n, Duijodhon, mi kisathei 
tak,Lobhii hi ta, gul vawm gu hat tak umdan gual ah um in, hun zosia 
ah nialkal leh le-phatna kikhat leh man tarn tak changdan- thing tawh 
bang kamo - a pianpi lungthim pha tak chuh a haisan ngai pua'i. A 
chung ah kigente gual ah pianpi ah phalo tak ah kipan ta mi chuh, 
bang tik lai in le, a umchan a kisang danglam ta pua'i. Ama umdan 
siam danglamna ding ah, bel mei ah a kihal tak nung ah, a mel putdan 
a kisang danglam thei tak lo gual a hi'i. Mei ah kihal tak sah bel chuh, 
a mel putdan sukdanglamna ding ah khetbuk ah i kikhet leh gawp 
ziang a hi. Zia hin a etsak chuh, pianpi ah a lah pha, a hi loleh a lah 

pha lo mawng mawng ah a lah kipan ta mi unchan chuh, kigawp ah 
lawi leh gual ziak siam danglam suak thei a hi pua'n, a hi'nlah, kimun 
deu ah kipawlpina ah kipat in, gual pha lopa kelzutui bel sung ah, i 
khut i sitlut leh, i khut ah themkhat bek a bek tei hi. 

3. “Kinak masat in, kigualchan nunun in” - kiti thu ching ah hih 
“kinak” leh “kigualchan” kiti thu pani hih thu kikal a hi'i. Thu 
ching panite hih a bangti gen tuak thei ding a h’em? 

4. Lekhabu pha chuh gual pha tak tawh kibang a hi'i. Lekha pha 
kiti chuh bang a he'm? Lekhabu pha chuh bang ziak ah gual pha 
hi thei a he'm? 

5. Ziaktu hin a nuai ah kigen mite hih gual ah nei lo ding a hi, a ti' i: 

a. Kei a a hi leh a kichai hi ti mi. 

aw. A hun leh hun ti lo ah hun tarn zaw ah kisathei mi. 

b. Amaadibepavalahkhualmi. 

ch. Mi thu pang lo ah ama ngen ah bangma na bawl dawk lo 
mi 

d. Bang a h’em na khat sep di tak leh tang dawm dawk di 
gual ah kingaitua mi. 

e. A sung, a pua kidang chuam lo mi. Zia kigen mite lak ah la 
gual ding ah la dawi lo pen mi bang gual a h'em chuleh, 
bang ziak ah la dawi lo a h'em chawmcha'n gen in. 

6. Bang gual lungthim pute chuh gual ding ah a pha em? Ziaktu 
ngaidan la pawm leh pawm lo dan a ziak tawh gan in. 

7. Sekul (zilbuk) ah kai lai ah gual leh pai siamna chungchang ah 
chitthei ma ma ding a hi'i, ti hih bang ziak a h'em? 

8. Gual pha pawl in, thil pha zil in- bang ziak ah kiti a h' em? Zia hih 
hun zosia ah a dik suak pua'i, ti la pawm em? 

9. “Nulehpa,ilungsiatnauleh, uleh nau i lungsiatna akikhia'i.” 

Bang ziak ah kiti a h'em? Zia hih thu dik a hi, ti la pawm em? 

10. Chawmcha' n dawnhu in: 

a. “ Kiamkawmkhawngma dua a hi'n, zia chuh bangtiklai in 
le khawngma gual in phachuampua'n a” ‘Siamkawm 
hawngma dua’ kiti hih bang tina a h'cm? 

aw. ‘ ‘Khuaw vel hih ka gam a hi' n, mi namte hih keima namte 
ma a hiu hi” ti tiang ah lung gelna mi tampi'n a gel thei 
lonau bang ziak a h'em? 

b. ‘ ‘Kelzutui bel ah khut i sitlut leh khut ah themkhat bek a 
bek tei hi.” Zia hih bang chungchang ah bang ziak ah kigen 
a h'em? 


11. La lawi pakhat chuh bang gual gual umchan nei leh la ti em, ti 
chuh a nuai ah kigente ah kipat hin panga bep teldawk in lah, 
class ah mi pah li kigawm in tekhin/ tekaku in. 


I. Kingaitawm 2. 

3. A gen sah kizui lo. 4. 

5. Lekhabupha. 6. 

7. Khenchuamnei 8. 

9. Kithu kawppi thei 10 

II. Hangsan. 


Lungnathat. 

Mi genthei haksat gel piak, 

Kiletsak 

Angsungkhual. 

Nial hat. 




BUNG-4 

SAP GAM ZINNA 


-Pu Kaihau Vaiphei, IDAS 

Kaihau Vaiphei (1940 - ): Maite khua’ h a piang hi. 1961 
kum ah Mattie a zaw nung in Co-opeartive Society Dept., Imphal ah 
clerk na a lah sem hi. Nasep kawm ah M.A. a zaw nung in 1967 ah 
kipat Churachndpur College ah Lecturer na a lah sem hi. 1975 kum 
in IDAS a mu’n, India gam mun chuam chuam ah na a lah sem hi. 
1995 kum ah kipat Manipur ah Accountant General (AG) in a hung 
pang hi. 1997 kum in London leh New York ah UNO Account Audit 
Team endik ding in a lah chia hi. Zia nung ah chun, Controller of 
Deffence Accounts in a lah zawm kit hi. 2005 kum in a pension ta’i. 
Ama’n “Maite Vangkhua”, kiti lekhabu hawi tak khat a lah ziak hi. 

Thumapui: 

1. Chawmcha’ndawnhuin: 

a) Khual zin a phatchuamna bang bang a um em, ti nangu a 
pawl pawl ah kisiamu in lah,genkhawm in ziaku in. 

aw) Ei India gam sung ah khualzin leh gam dang,Foreign ah zin, 
a kibat Iona bang bang a um thei diam? Nangu mi pathum- 
thum kigawm in kiumtuau in lah ziaku in. 

b) Kliual ah la zin nawpna a um em? Bang ziak a hi em? 

ch) Tulai khawvel ah khualzinna ah kimang thil chuam chuam 
bang bang la hiatu a um em? Nangu kikum khawmu in lah 
hunziakuin. 

2.1997 kum ah ‘Sap Gam Ah Khualzinna’ chanchinkhat simta’i tiu: 

Manipur ah Accountant General ah ka pan lai in, Controller 
and Auditor General of India tawh U.N.O Audits teams endik ding 
in, London leh New York ah ka chiau hi. Tarik 7th May 1997 (Nilaini) 
6.40 A.M ah, Indira Gandhi International Airport ah Air India lenna 
chutna nuam pen, First class ah chuang in, London zuan in ka lengu 
in, Pakistan , Dubai, Iran,Kuwait, Teheran, Ankara, Dead Sea, 
Bulgaria, Romania, Austria,German, Belgium leh France chung ah 
leng in English Channel chung ka tungu ah, London ah Heathrow 
Airport ah ka chu tau hi. Lenna ah T.V. chun ka chianau gam, lenna 
len san dan , Delhi kipat ah ka lannau leh ka tunna diu, London 
gamlat dan leh tun hun ding a hun kilat sak seku’i. New Delhi ah pat 
dakkal 9 ka len nungu in, London ka tungu hi. London ah India 
Embassy-te’n thupi tak in ei la dawnu in Hotel Grand Palace in ka 
tungu’i. 

London ah Heathrow Airport chuh a thupi ma ma ah, lenna 
tarn dan chuh khuaipi tuithak kiti gual a hi. Lamlian a mam hawi ma 
ma ah, Car a kitat kei pua’ i. Lampi ah Buckingham Palace ka galmu 
malamu in, .London chuh khawpi lian tak, in thupi lak leh Park nuam 
tak tamna a hi. Ka tunna Hotel, Grand Hotel Palace chuh a thiangtho 
in, a nuam ma ma hi. Kisilna room ah towel 8 hial a um in, tui lum leh 
tui vawt chuh, mat senlo a hi. Thingpi leh coffee chuh eima’n kisiam 
ding a hi. Telephone, Television, Magazine leh thil pawimaw ding 
zosia chuh tasam lo ding ah kawisa a hi. London ah in haw chuh 
thupi tak tak, hawi ma ma, sawng tarn lo leh nal tak ngawn a hiu hi. 

Buckingham Palace en ding in Grand Street ah ka chia ah, 
W illi am IV Street ah Trafalgar Square, National Gallery leh Nelson’s 

Column umna mun minthang ka tung ah. A ban chuh Admiralty Arch 
a hi’n, Kumpinu lamlian minthang, The Mall kipatna a hi’i. Mall 
Galleries, St. James’s Park, Contemporary Arts Building, 
Marlborough House, Lancaster House, Green Park leh St. James’s 
Palace ka en pek hi. Mall Road chuh tumlam pang ah Buckingham 
Palace Gate kiang ah Queen Victoria Memorial leh, sualam pang ah 
Admiral Arch kikal ah um a hi’i. Queen Victoria Memorial ban ah 
chun Kumpinu kelkawt thupi tak a um hi. Kumpinu in, Buckingham 
Palace chuh khawvel ah in minthang pen a hi’i. 1761 kum ah George 
TT T in a lah chawk a hi ah, kum 242 a val ta’i. A kelkawt haw chuh 
kapathrk hawi theitawp ah chei a hi’i. Malai Kumpinu sepaite kichei 
gual in a kelkawt vengte chuh tuni tiang in a kichei nalaiu hi. 

4. The Thames lui ah Waterloo leilawn leh a nuai ah Train leh Gari 
chiana haw le a thupi thei ma ma hi. Thames luigei chuh a thiantho 
ma ma ah, bangma namsia a um pua’ i. A luitui chuh a chim sitset 
ah, India gam luitui tawh a kikhia ma ma hi. London Bridge kiti 
minthang chuh Tower Bridge a kiti’i, 1894 kum ah a dawu, 
London ah leilawn sang pen leh khawvel pumpi’ h minthang tak 
a hi’i. A san dan chuh The Thames luitui ah kipat in 140ft. ah 
sang a hi’i. Anuai ah lawng lian a chia tak leh a leilawn chuh suk 
sanziangtheiahi’i. 

5. Englishte fel leh phat dan chuh zil tak tak a hi’ i. Nungak haw le a 
ho nuamu ah, mi panpi a taima ma mau hi. London mi haw chuh 
a kichei hawiu ah, a thiangthou ah, a kamthiamu ah, a maiu a tai 
ah, mi chung in a pha ma mau ah, Pathian malsawmna dawng 
tak him him a hiu hi. Zia ziak ah chun British Empire chuh ‘nitum 
senglo gam’ ti khawp ah lian a lah hi’i. A gam mawng khat ah 
nisa a turn leh a lang khat ah nisa a suak zel sek hi. London 
khawpi ka fan khawp kei zaw, 8:30 pm in le nisa a turn nai pua’ i. 

6. Zing 8 th May, 1997 (Ningani) ni’n New York ah leng ding in 
Heathrow Airport zuan in Whitehall Road in ka taiu in, Army 






pAkvul telkhAwm 


70 



Headquarters, Downing Street, King Charles Street, 10 Downing 
Street, Parliament House , Parliament Road , Westminister 
Bridge, Bill Bank Road leh Grosvenor Road haw malam 

in Heathrow Airport ka tungu hi. Sawrkar mun leh in pawimaw 
haw chuh Buckingham Palace kiang ah um a hi. Nitak lam dak 
2:30 p.m. in Lenna’n ka lengdawku in, tuisuagiat chung ah 
dakkal 6 val ka len nungu in, America gam khawpi lian pen, 
New York ka tungu hi. Indian Embassyte’n thupi tak in ei lah 
dawnu hi. Kennedy International Aiport ah pat in New York 
khawpi zuan in ka taiu ah, a thupi pen, Manhattan lam ka zuan 
tau hi. Queen’s kiti New York khua kipatna haw phei in, East 
River leilawn ka kanu ah, Manhattan in, Lexington Hotel ah ka 
tungu hi. New York khua hih khua panga -Manhattan, Staten 
Island, Queen’s Brooklyn leh Bronx kigawm a hi. New York 
khua’n insawng a sang thei ma ma hi. 

U.N. Secretariat Building chuh East luipi gei ah um a 
hi ah, a sung ah nasemte chuh American, English European, 
Japanese , Chinese, Korean leh African mi a hiu hi. An nekna 
ding le canteen thupi tak mai a neiu ah, an a tui ma ma hi. New 
York ah etnawp minthang tak haw chuh : Central Park , Time 
Square,Public Library, Empire State Building, Greenwich Village 
, China Town, Statue of Liberty, Hudson Luipi, Twin Towers , 
UN Secretariat leh Park Avanue a hiu hi. Hudson luipi chuh a lian 
ma ma ah, India gam ah Ganges lui sang in le a lian zaw’h , 
tuisuagiat a h’ em tithei hial a hi. Statue of Liberty chuh Liberty 
Island, malai ah Bedloe’s Island ah um ,1875 kum ah kisaa a hi 
ta’i. Aen ding ah lawng ah chia a ngai hi. 

8. Twin Towers hih Lower Manhattan ah um, a sawng sang zawk 
chuh 1368ft, a niam zawk 1362ft ah sang a hi ah, sawng 110 
chan a um hi. Empire State Building sang ah sang zaw World 
Trade Centre umna insawng minthang a hi. Saudi Arabia mi, 
Osma Bin Laden pawl ,AlQaedate’n tank 11-9-2001 ni’h 




PAKVUL TELKHAWM 


71 


khan lantheina a baw saku ah, a kangtum ta’i. Twin Towers hih 1972 
kum ah kisa, khawvel ah in sang pen a lah hi. Ahi’n lah, 1974 
kum in Sears Tower (Chicago USA) 1450ft ah sang, a hun sak 
phatu in, khawvel ah insawng 101 sang pen a hi tapua’i. Zia zaw 
ah khawvel ah insawng sang pen chuh Kuala Lumpur ah Petron’s 
Towers 1483 ft. ah sang, tarik 28/8/1999 ni’h a hawnu a hi. Tuhin 
Taipei 101, Taipei, Taiwan ah sawng 101 ah sang 1667 ft. ah 
sang chuh khawvel pumpi’h insawng sang pen a hi’i. 

9. Empire State Building hih Manhattan ahum, 1930 kum ah kisa a 
hi’i. 1972 kum tiang ah khawvel ah insawng sang pen, sawng 102 
, 1250ft ah sang a hi’i. A sawng chung sang pen ah kipat in Statue 
of Liberty, East luipi, UN Secretariat Building, Hudson lui, Twin 
Towers, leilawn haw leh, insawng sang tak tak haw chuh chian 
tak in a kimu’i. China -Town hih, China gam tilo khawvel ah 
Chinese tamna pen a hi. New York ah Broadway Street chuh 
Imphal ah Broadway Hotel umna tawh akikhiakhawpmai hi. 
New York ah Downtown le Guwahati khua’ h Downtown tawh a 
kikhia ten mai hi.New York ah taxi driver tarn tak chuh India mi a 
hiu ah, dawr ngak le India nungak a tarn ma ma hi. 

10. Americate nasep gunchu leh felzia chuh ettawn tak a hi. U.N.O 
Secretariat ah ka nuai ah nasem haw chuh a gunchu ma mau ah, 
office zan 9 pm chan ka seppi lehle maitai tak in mangpha ei thak 
zingu’i. New York ah zan dak 9pm in le khua a thim nai pua’i. A 
hi’n lah, zan dak 8pm vel in dawr a khak tau hi. 

11. Ni 8 sung UN audit inspection ka bawl zawu in tarik 16th May, 
1997 (ziltawpni) in London zuan in ka hung leng kit tau hi. Zan 
9:30 pm in ka leng dawku ah, Long Island leh Thialkal neucha- 
cha tampi chung ah leng in, Atlantic Tuisuagiat chung in ka lengu 
ah, Dakkal 6 vel ka len nungu in zingkal matak in London khawpi 
ka tungu ah, first class waiting hall nuam tak mai in, ka kichawlu’i. 

12. Air India ah Lirst class ah zinte-a ding in special waiting room ah 

a man piak ngai lo ah, du du nek leh dawn ziang thei a hi. Tank 

17 th May, 1997 ni’n New Delhi zuan in ka leng kitu ah. English 
Channel chung in ka hung lengu ah, France leh German gam chuh 
a kigalmu hi. Europe gam, Dead Sea tuipi, Iraq, Iran leh Pakistan 
chung in ka lengu ah, zan dak 11:30 pm in Indira Gandhi 
International Airport ka tung tau hi. C& AG officete’n thupi tak in 
ei hung dawnu ah, zan-kim 00:30am (18/5/97) in Manipur House 
ka tung ta’i. Sap gam leh India chuh a kikhia ma ma hi. 

Zia a nuai ah dawtna haw hih dawnhu in. 

1. Buckingham Palace hih kum bang zat a hi ta em? 


2. B uckingham Palace mai ah lamlian thupi pen min bang a hi em ? 


3. London khawpi Airport min bang a hi em? 


4. London khua sung ah bang lui a um em ? 


5. London Bridge (Tower Bridge) bang chan ah sang a hi em? 


6. New York International Airport min bang a h’ em? 

7. New York khawpi sung thupina pen min bang a hi em ? 


8. Statue of Liberty khawi tak ah um a h’ em ? 


9. New York khawpi ah lui lian bang zat a um em, a minu bang bang 
ahiem? 


10. Khawvel ah insawng sang pen min bang a hi em? Khawi ah um a 
h’em? 












BUNG 5 

A PHALO PI IA 


A ziaktu :Pu Liankhawthang 

Liankhawthang Vaiphei(1953- ): Kharam Vaiphei khua, Sadar 
Hill s ah apiang hi. Leisang Grand-in-aid JB School, Donbosco High 
School, CCPur, C.C.Pur Govt. College leh D.M. College ah lekha a 
lah simhi. D.M. College ah 1977 kum ah “Importance of English in 
Modem Education” thupi ah mang in Essay Competition ah 1 st prize 
a lak ban in Good English Course ah North East pumpi ah Merit 
Scholarship le a lah mu’i.A lekha zikte lak ah “A Lover 
Laments”(English Novel, 1996) Drama “Tuivawt No Khat”, “Kinem 
Chiat”, “A pha Lo Pha”, chuleh Thusam(Poem)- “Sang Thing Chung 
Ah Sahei”, “Khristmas Zingkal”, “KaTuai Dawng”, “Eden Huan Ah 
Thu Buai”- tite hih a hiu in, chuleh Vaiphei Customary Law le a lah 
siam hi. Tu hin Torbung ah Govt, recognised high school enkawl in a 
pang hi. 

Thumapui 

1. Khua Hausa hi leu chin bang gual ah vai la hawm diamu, ngaitua 
in gen khawmu in. 

2. Vaihawmtu khat hi leu chin mi sia leh mi pha la mangcha gel thei 
diamu? A matchak thei dante gen in a nuai ah ziaku in. 

3. Tu'nanuaiah ‘Aphalopha’simin. 

A PHA LO PHA 

LIMTHAW( Drama) 

LEMCHAN 

Ngulpu hih khua pakhat ah Hausa a hi. Ama' n a khua mipite 
leh insung mite siam phat a tup ziak in khua a khawm ah, thu gen in, 
vai chuam chuam a bawl sek hi. 

MUN 1 

Amun: Ngulpu, Hausapu’h in. 

Ahun: Sun. 

Ngulpu'. Tuni hih niangtui dawn khawm kawm in, khaw sung, 

insung, mimal leh khawtang um dan di genkhawm hi 
tiu. Lakiang un thu gosia gen ing ka CHagat, chatvai, 
hi mihing leiba a hi. Ngawl leh vet hih, le kua a chuam 
a'i pua'i. Piansual mel siat hi leh thi kikhel a hi pua'i. 
Mi hausa a tek ,nung ah gilkial ah vak le ka mu' i.Let 
leh neuna hih le a khang a khang ah nei den kuama a 
um pua'i. Ka chate ka naute haw, pau khial kha’n 
lau: kivengu’h, mite musit ah um hi dawitel a hi pua’i 
. A hi’ nlah, mi phalo leh thil phalo hill chuh a phalam 
bawlna’n a pang thei pua’i. Mat le mangcha kiu. 

zamhel : He pa , la gen dang zosia chuh ka pawm hi. Tuni 

kipat in a pha lam ka hiat tapo zil ing ka tin; 
pha lo ka hiat tapo pai ing ka. Ahi’nlah, ka nialna hi 
lo in, la thugente lak ah khat hih, kei ngaidan tawh a 
kikal hi. Mi pha lo i ti hih, i ngaidan mai a hi. Apha lo 
mawng bangma a um pua’i, chuleh , siatna bei le 
kuama a um pua’i. 

Ngulpu: Kum khamlo vawn tuailai cheng tawh vailo lei khawm 




pAkvul telkhAwm 


76 


hih chuh a haksa a hi ziang hi .1. Tliil khen khat chuh ngaidan ah chia 
a um ah, a khenkhat chuh a hi mawng mawng a um 


Pahang : 

hi. La hiatmil lo diu chuh: a pha chuh a pha a hi ziang 
ah, a sia chuh a sia a hi ziang hi. Tui leh mei a kigawm 
thei pua’i. Chuleh, tuinak khat ah tui a thum leh a al a 
put khawm thei pua’i. 

He pu , ke’n le, la thu gen chuh ka pawm thiam 
pua’i. 

Ngulpu: 

Bang a tia’ pawm thiam lo? Gal leh tual in bang phatna 
aneiem? 

Gitlo, lepchia hih le bang in a pang em? 

Mi pha lote thil pha lote hih, khawvel chawk buai 
bep hilo a vem ? 

Khaw sung leh gam sung ah um dia le a dawi um 
puau. 

Tdwngcha: 

Mei kuang chuh, mei kuang in a that mit thei pua’i. 
Thik hih le thik ma’ n a at loleh a at thei dang a um 
pua’i. 

Ngulpu: 

Naupang ka lah hia’, tu hin chuh upa ka hi ta’i. Nisa 
hi le’ng leatumkuanhidikahita’i.Thingsumhi 
le’ng le ka luzang ah pasi kek di a hi ta’i. Ka kum hi 
pawm maiu, Hung naupang kit thei ka hi ta pua’i. 

Thawngpum : 

Kum hin thil tarn tak a mu’ h; Thil tarn tak hih le, hiat 
lo pal a nei hi, ti hi hun hemil ki’n. 

MUN II 


Amun : Ngulpiinsung 
Ahun : Zan 

Ngulpi hih Election ah candidate khat a hi .Zia ni hih Vote 
khiak ni le a hi. Ama’ n election sung ah a mite nasep dan a he nuam 
ah; a gim leh a chawlte vakna di’n sial khat that in, ankuang a lui hi. 
Nitak an nek zaw in, a mite a ko khawm ah; a nasep danu a dawng hi. 

Ngulpu : Kliaw sung ah vai bang gual gual in la puau em? 

Chuleh, election sung leh tuni’ h bang gual in thil 1 a 
bawl awm? Zamhel, Tincha, Sawngcha ,hun gen tiamu. 

Sawngcha : Vote hawlna lam ah maw pawtu ka hina dungzui in, 
ke’n le la thugen leh la dawi dante khah he zing kawm 
in theitawp in ka pang hi. Ka nasep dan chuh zia gual 
hih a hi. Mi pha lo ah ka hiat tapote chuh a vote-u le 
pha pua’n a ka tia’ a kiang ua vote le ka dawn pua’i. 
Mi pha ka hiat ta phawt chuh, a nungu ka zui ah, vote 
ka va dawn sek hi. Tuni zingkal ah khah le vote ding 
ah Pastorte, kochuam upate, sawlchakte , numei leh 
khanglai lawi upate tilo mi dang ka sawl pua’i. 

Tawngcha : “Thil pha lo hih thil pha bawlna’n a pang thei pua’i”, la 
ti khah ka he zing ah, ke’n le tuanvai 
lam mawpawtu ka hina dungzui in, hih ti hi’n, thil ka 
lah bawl hi. Sial sagu satna di’n la chempawng lian 
pen leh, la chemcha lak ah, la sekthak pen khah ka lah 
mang hi. Sa huanna di thing a hi leh, la thing gam ah 
hual thing lian pen leh mano thing mam pen khah, ka 
phuk ah nungak hawi pente ka e sak hi . Chuleh, 
sabel nawtna di leh belpuansia ding in, la hausa puansan 
thak khah ka lah mang hi. 

Zamhel, nang in bang gual in la lah bawl em? 

Pastor Sawigo khah tuikhuk pam ah tangval gilo kikulte 
khah nawdawk dia ka sawl leh, kua mi nawdaw 
malak sang in, ama a hun khenlum ta vang ui. 


Ngulpu : 
Zamhel : 

Ngulpu : ‘Mang sia’ kiti chuh la hi ziang ui. Mihiam zia zat zat lai 

ah , Pastorte volunteer dia kisawl, Pastorte ma, 
migilote del dawk dia kisawl. Thing pha lai kiek ah sa 
kihuan, chem lui sia zia zat lai ah, chem thak ah sagu 
kisat, a habal zo ta ve’n ti. Puansia phalo dang la mu 
pua h’ em, Zamhel, ka hausa puan belpuansia’ h la mat, 
la ngawl danu hih, lekha ziak thiam pente’n le khang 
khat in le ziak zo seng pua’n au. Bang hi leh, Zamhel, 
tuikhuk pam ah mi gilote khah kin tak ah nawdaw di 
ngaitua ah. 

MUN III 

A hun : Zingkal 

A mun : Khawlai lampi pam ah in neucha sung khat. 

Zamhel : Thawngpum, la du zat zat dawn ah, a man chuh ke’n 

pe na’ ng ka. Tuni’ h hih tuikhuk pam ah mi gilote khuh 
la deldaw di a hi. Nitak lehle la du zat zat chawk piak 
kit na’ng ka. 

Thawngpum : Zia chuh ka bawl di leh Hausapa le a hung di a hi. “Mi 
pha lo” ei ti sah a hi. Ka nu leh ka hen” ei ti sa a hi. Ka 
nu leh ka pa’n le ei del daw sau ka hi. Tuni’h hih ei et 
chiatdiuahi. 

Zamhel: A pha’i, kuan ta’i ti leh, Hausapa le hun pui ing ka. 

(Akuantau). 

Thawngpum :Ka pa chapa, pawsal, ka hung kuan hi. La ngamu 1 
eh a lah pangu . Ka pian ni, ni khat, ka thi ni, ni khat. 
Nangu in, la vaphual luu la phalu leh ke’n ka zawng lu 
ka phal hi .Nangu la thiu leh Leng leh Lalte thi ah thi di; 
kei ka thi leh, ui thi’h thi di. Alah pangu’h, ka hung hi. 

Migilo khatna : Lawmte zam ziang hi tiu. Alah pang leu hin thilaw 
hawiihiu. (Azammangtau) 

Ngulpu : Mihiam a hia’, thil a hia’, bangma zosia hih a panna 

um chiat vang a hi hih lah.Beita. 


4. 


Alena 


Niangtui 

- Thingpi 

Thugosia 

- thugunkawi 

lolel 

- vaihawm 

tuinak 

- leiahtuiaputna 

lepehia 

- um di gual ah um lo 

Ihingsum 

- Kungsum 

Vai 

- bawl di thil 

Huai 

- Thing mantam chi 

Mano 

- Thing mantam chi khat 

Mangsia 

- mangphalo 

Vawntuai 

- chakhanglai 


5. Thutawn (Sentence) siam in. Matchak dite 

1. Ngawl leh vet 2. pau khial 3. dawitel 4. thu gosia 
5. tapo 6. gal leh lual 7. le’ng le, 8. Theitawp, 

9.Mawpua, 10. Vaipua. 11. Malaksangin. 

6. Dawtnate dawnhu in. 

1. Hausapu'n “Milling leibat' a ti khah bang a h'em? 

2. Thil kikhel um lo khah bang a h'em? 

3. Aphalambawlnaahmatlodingbang? 

4. Phat khat a kinei chiat hi, kiti leh Zamhel ngaidan a hi 
diam? 

5. Hausapu' n la hiat mil lo diu, a ti khah gen in. 

6. Khaw sung leh gam sung ah um ding ah dawi um lote 
khah gen in. 

7. Hausapu upat dan gen in. 

8. Sawngcha vote hawl dan leh a ziak gen in. 

9. Tuanvai kua a h' em? Bang gual in nek a bawl em? 

10. “Mangsia” kua'n, bang ziak ah a ti a h'em? 

11. Thangpum bang gual mi a hi em? 

12. A pha hi ngal khah la hiat gen in. 

13. A pha lo hi ngal, a pha hi kua a h'em? 

14. Hausapu thugen a kikal la hiat gen in. 






